VLASNIK „RAKIĆ PLASTA” PRIJAVIO DA JE NJEGOVA PARCELA NELEGALNO PRIKLJUČENA NA VODU – Zrenjanin\nVLASNIK „RAKIĆ PLASTA” PRIJAVIO DA JE NJEGOVA PARCELA NELEGALNO PRIKLJUČENA NA VODU\nDeset dana da se uklone cevi\nKomunalna inspekcija je početkom aprila naložila vlasnicima firmi „Rakić plast” i „Penfarm” da uklone priključke pomoću kojih je voda nelegalno distribuisana sa parcele „Penfarma” na parcelu „Rakić plasta”. Inspektor je postupao po prijavi Siniše Rakića, direktora „Rakić plasta”. Rušenje divlje podignutog kampa za kineske terence na ova dva placa, koje je zamenik gradonačelnika Saša Santovac najavio pre dva meseca, još uvek nije počelo.\nDa su priključci za vodu, struju i kanalizaciju nelegalno uvučeni sa susedne lokacije „Penfarma”, Siniša Rakić je još prošle godine izjavio građevinskoj inspekciji, o čemu je „Zrenjanin” nedavno pisao. Kao odgovorne za ovaj nelegalni poduhvat označio je predstavnike „Penfarma” i kineske kompanije CEEG TEPC (China Energy Engineering Group Tianjin Electric Power Construction Co Ltd), kojoj je, kako je kazao, u proleće 2020. izdao deo svoje parcele. Kako nisu regovali na njegova upozorenja, Rakić je 5. marta ove godine zatražio od JKP „Vodovod i kanalizacija” da hitno izađu na teren kako bi utvrdili nelegalnu distribuciju vode.\n– Mi („Rakić plast”) smo ih opominjali više puta kako pisanim, tako i usmenim putem da to ne rade, da to nije legalno, ali oni nisu želeli da nas poslušaju. Direktor „Chinaenergetic” mi je rekao da imaju saglasnost da mogu da se snabdevaju vodom uprkos mom protivljenju i bez moje saglasnosti. U ugovoru između „Rakić plasta” i „Chinaenergetic” stoji da moraju sa placa „Rakić plasta” da se priključe na struju, vodu i kanalizaciju, da izmire takse i plate priključke – naveo je Siniša Rakić u zahtevu upućenom „Vodovodu”. Zatim ih je zamolio da što pre dođu i fizički uklone vodovodne cevi koje su postavljene između dve parcele.\n„Vodovod” je zahtev prosledio gradskom Odeljenju inspekcija, a potom je komunalni inspektor 8. i 9. aprila obavio vanredne nadzore na parcelama „Rakić plasta” i „Penfarma”, navode za „Zrenjanin” iz Gradske uprave. Inspektor je konstatovao da su oba subjekta bez znanja i odobrenja „Vodovoda” sprovodila vodu sa jednog placa na drugi. Potom je naložio da „Rakić plast” ukloni svoj priključak koji je spojen sa vodovodnom mrežom, a da „Penfarm” isključi izvod internog vodovodnog priključka koji vodi ka susednoj parceli. Rok da se ovo učini jeste 10 dana od uručenja inspekcijskog zapisnika.\nKRIVIČNE PRIJAVE ZA NELEGALNE OBJEKTE\nU maju 2020. godine građevinska inspekcija je donela rešenja o rušenju objekata i zatvaranju gradilišta na parcelama firmi „Rakić plast” i „Penfarm”. Na oba placa su se bez građevinskih dozvola gradili poslovni i montažni objekat od gradilišnih kontejnera. Ne samo da vlasnici parcela nisu obustavili radove, već je izgrađeno još objekata – što je inspekcija konstatovala oktobra 2020, nakon čega je donela dopunska rešenja o rušenju. Inspekcija je potom podnela Osnovnom javnom tužilaštvu krivične prijave protiv vlasnika dveju parcela, kao i protiv izvođača radova na ovim lokacijama – kineske firme CEEG TEPC. Da je ova kompanija povezana sa izgradnjom fabrike guma „Linglong”, potvrdili su i predstavnici „Rakić plasta” i „Penfarma” građevinskoj inspekciji, kao i Regulatorni institut za obnovljive izvore energije i zaštitu životne sredine (RERI).\n← NEODGOVARAJUĆA OPREMA I NEDOVOLJNA KONTROLA SADRŽAJA ZA DECU


Narodni muzej | Novosti.rs\nZNAČAJNA PODRŠKA MINISTARSTVA RADU VRANJSKOG MUZEJA: Odobren novac za čak osam projekata\nVranjski Narodni muzej dobio je značajnu finansijsku podršku na konkursu Ministarstva kulture, kojom će biti podržano čak osam projekata, koji se tiču terenskog istraživanja, tehničke zaštite muzejskih predmeta, digitalizacije, uređenja prostora, izdavačke delatnosti i dela programskog rada.\n10. 05. 2022. u 14:52\nOBELEŽAVANJA DANA NARODNOG MUZEJA: Žene na Balkanu u antičkom dobu\nDAN Narodnog muzeja Srbije, koji će 10. maja proslaviti 178 godina postojanja, biće obeležen otvaranjem izložbe "FEMINA BALCANICA: MATER, MATRONA, AUGUSTA, DEA.Žena na Balkanu u antičkom dobu", u 19 časova, u Velikoj galeriji zdanja na Trgu republike.\nU NARODNOM MUZEJU SUBOTA ĆE BITI PORODIČNI DAN: Tepeluci i brkovi sa slavnih portreta\nU SUSRET Uskrsu, u Narodnom muzeju, u subotu 23. aprila, biće organizovan porodični dan, sa programom za sve posetioce, i velike i male.\n20. 04. 2022. u 23:59\n"KAKO PAMTIMO VLADARE" U NARODNOM MUZEJU: Poslednje stručno vođenje kroz izložbu o dinastiji Obrenović\nPOSLEDNJE autorsko vođenje kroz izložbu "Kako pamtimo vladare" u Narodnom muzeju biće upriličeno u četvrtak, 21. aprila. od 18.00 časova.\n19. 04. 2022. u 11:37\nPREKO STARE KRAĐE U NOVI LOV NA GLASAČE: Đilasov SSP prijavio nestanak davno otuđenih slika\nVEST bajatu gotovo tri i po decenije zloupotrebila je Stranka slobode i pravde u političkoj kampanji u kojoj već duže vreme targetira Narodni muzej: od sedam dela za koja su prekjuče tvrdili da su bila "manjak" na poslednjoj reviziji 2020, tri su ukradena sa pokretne izložbe "Portreti znamenitih ličnosti u srpskom slikarstvu 19. veka" u Novom Pazaru, još 1988. godine!\n18. 03. 2022. u 08:33\nLEPENAC SE VRATIO SVOJOJ KUĆI: Virtuelno oživljen drevni čovek sa Đerdapa i predstavljen projekat Metahuman u atrijumu Narodnog muzeja\nU ATRIJUMU Narodnog muzeja, gde su izloženi najreprezentativniji originalni primerci kulture Lepenskog vira, prve evropske civilizacije iz doba mezolita, predstavljen je projekat MetaHuman, odnosno virtuelno oživljavanje praistorijskog čoveka koji je pre 10.000 živeo upravo na području Đerdapa.\n05. 03. 2022. u 09:37\nPREDSTAVLJANJE DIGITALNOG PROJEKTA U NARODNOM MUZEJU: Licem u lice sa čovekom Lepenskog vira\nPRED domaćom publikom, prvi put posle svetske izložbe Ekspo u Dubajiju, u Narodnom muzeju će 4. marta biti predstavljen digitalnu projekat MetaHuman.\n01. 03. 2022. u 16:24\nFOTO-ALBUM GRADIŠTA KAKVOG SADA VIŠE NEMA: Fejsbuk-izložba Narodnog muzeja podunavskog grada\nNARODNI muzej u Velikom Gradištu na svojoj fejsbuk-stranici već duže vreme prikazuje stare fotografije iz prošlog i pretprošlog veka.\nPATRIOTSKE IKONE NA KOJIMA SE GRADILA SRBIJA: Izložba "Kako pamtimo vladare? Predstave Obrenovića" iz bogate zbirke Narodnog muzeja\nSRETENJSKI ustav koji slavimo kao Dan državnosti, donet je u vreme kneza Miloša, kome je, kao i njegovim naslednicima, posvećena aktuelna izložba u Kabinetu grafike Narodnog muzeja. Postavku "Kako pamtimo vladare? Predstave Obrenovića", koju čini 25 radova iz Zbirke crteža i grafika srpskih autora 18. i 19. veka, osmislila je kustos Jasmina Cukić.\n15. 02. 2022. u 09:37\nDUŠANOV ZAKONIK U SUSRET SRETENJU: U Narodnom muzeju, posle restauracije, pred publikom platno velikog srpskog umetnika Paje Jovanovića\nHOL na prvom spratu Narodnog muzeja (ispred dela stalne postavke sa eksponatima vezanim za srpski srednji vek), kao i stepenišni prostor oko njega, bili su mali da prime sve koji su juče želeli da pozdrave vraćanje pred publiku slavne slike Paje Jovanovića - "Krunisanje cara Dušana", koja je poznata i pod imenom "Proglašenje Dušanovog zakonika".\n12. 02. 2022. u 09:37\nLOKOMOTIVA CELE SRBIJE: U Narodnom muzeju predstavljena vizija izgleda i projekata glavnog grada pod nazivom "Beograd 2030"\nDALJI razvoj glavnog grada od izuzetne je važnosti za razvoj čitave Srbije.\n11. 02. 2022. u 13:36\nVRAĆANJE ČUVENE SLIKE PAJE JOVANOVIĆA U STALNU POSTAVKU NARODNOG MUZEJA: Novi sjaj "Krunisanje cara Dušana"\nPOSLE duge i obimne konzervacije i restauracije, remek delo Paje Jovanovića "Krunisanje cara Dušana", poznato i pod nazivom "Proglašenje Dušanovog zakonika", ponovo će se u punom sjaju naći pred publikom.\n08. 02. 2022. u 16:43\n"ZENIT" JE VRHUNAC AVANGARDE: Čuvena kolekcija LJubomira Micića od utorka izložena u Narodnom muzeju\nU VELIKOJ sali zdanja na Trgu republike, od utorka je pred publikom izložba "Zenitistima celog sveta. Iz zaostavštine LJubomira Micića u Narodnom muzeju u Beogradu", čiji je autor muzejska savetnica Gordana Stanišić. Ovom postavkom, naša najstarija muzejska institucija obeležava vek od objavljivanja prvog broja časopisa "Zenit", glasila prvog avangardnog jugoslovenskog pokreta - zenitizma.\n29. 12. 2021. u 09:11\nSTO godina od objavljivanja prvog broja časopisa "Zenit" i pokretanja prvog avangardnog jugoslovenskog pokreta zenitizma, Narodni muzej u Beogradu, obeležiće predstavljanjem dela iz zapostavštine LJubomira Micića, koja se čuva u ovoj ustanovi kulture.\nPREDAVANJE IGORA BOROZANA U NARODNOM MUZEJU: O evropskom i srpskom simbolizmu\nPOVODOM izložbe "Život-San-Smrt: Evropski okviri srpskog simbolizma", istoričar umetnosti, dr Igor Borozan održaće u četvrtak, 23. decembra, u 17 časova, predavanje u beogradskom Narodnom muzeju, koji je zajedno sa Galerijom Matice srpske organizovao postvaku.\n21. 12. 2021. u 17:28\nMANDAT ZA NEBOJŠU DIMITRIJEVIĆA: Narodni muzej u Leskovcu dobio novog direktora\nODBORNICI Skupštine grada Leskovca za novog direktora Narodnog muzeja u ovom gradu izabrali su tridesetosmogodišnjeg master arheologa Nebojšu Dimitrijevića pošto je dosadašnjem direktoru Miri Ninošević istekao četvorogodišnji mandat.\nMONUMENTALNO delo Save Šumanovića, slika "Berba" iz stvaralački najplodnijeg perioda, tokom prvog boravka u Parizu (jesen 1920 - leto 1921), posle višegodišnjeg procesa konzervacije i restauracije, ponovo će se naći pred publikom, od sutra u atrijumu Narodnog muzeja.\nMEĐUNARODNA konferencija "Forum o opravdanju stvaralaštva", biće održana u beogradskom Narodnom muzeju, a 10. novembra, u 18 časova, otvoriće je ministarka kulture i informisanja Maja Gojković.


Mačevanje: Juniori Omladinca bez premca u Srbiji\nObjavljeno 11.02.2014. u 08h\nPrvo državno prvenstvo za ovu sezonu, šampionat Srbije za juniore u pojedinačnoj i ekipnoj konkurenciji, održan je u nedelju, 9. februara, u Novom Sadu. MK Omladinac ponovo je poneo titulu najuspešnijeg kluba sa osvojene 3 pojedinačne, 2 ekipne titule, 4 srebrne i 3 bronzane medalje.\nPrvi su na planše u sali novosadskog DIF – a izašli floretaši i floretašice, a u muškoj konkurenciji, prema očekivanjima, mačevaoci Omladinca nisu imali dostojnu konkurenciji. Nastupilo je 6 takmičara iz zrenjaninskog kluba i zauzeli su prvih 6 mesta!\nPo 4. put za redom, šampion Srbije u muškom floretu za juniore postao je Nikola Petrović. Ovoga puta, on je u finalu savladao klupskog druga Nikolu Tomšića, dok su dve bronze osvojili Dina Karavidin i DimitrijeBugarin. Naravno, ni u ekipnom delu nije bilo problema, i u finalu je ekipa u sastavu Tomšić, Karavidin, Nehez ubedljivo savladala MK C. zvezda i osvojila titulu ekipnog šampiona Srbije.\nU ženskom floretu drugo mesto osvojila je Iva Mitrić koja je u finalu poražena od iskusne Branković Ljubice (MK C. zvezda), dok se bronzanim odličjem okitila Ana Sel. Ekipno, devojke u sastavu: Sel, Mitrić, Golić osvojilie su drugo mesto, izgubivši u finalu od C. zvezde.\nNakon prošlogodišnjeg gubitka pojedinačne titule, ove godine je Ivan Bundalo u muškom maču povratio titulu najboljeg juniora u Srbiji. U polufinalu se revanširao Milošu Miliću (MK Silni) za prošlogodišnji poraz u finalu, dok je u finalu ubedljivo bio bolji od Danila Četića (MK C. zvezda).\nEkipa u sastavu Bundalo, Petrović, Golić, odbranila je titulu osvojenu prošle godine u maču. Kao i pre godinu dana, u finalu je savladana ekipu MK Silni.\nDa bi uspeh bio potpun, na kraju se pobrinula i Ana Sel u ženskom maču, koja je prvo u polufinalu savladala Jovanu Živanović (MK Silni), da bi u finalu bila bolja od Sare Batajić (MK Mačevi i maske) čime je osvojila svoj prvi naslov šampiona Srbije u juniorskoj konkurenciji.\nDevojke u sastavu Sel, Kamraš, Karavidin, osvojile su drugo mesto u ekipnom delu takmičenja.\nTagovi:juniori, mačevanje, Mačevanje, MK Omladinac, novi sad, Omladinac, prvenstvo Srbije


Kvote na članove buduće Vlade Srbije menjaju se iz nedelje u nedelju, a interesantno je da u najnovijoj ponudi ne postoji opcija klađenja na budućeg premijera.\nDa li zbog toga što bukmejkeri znaju nešto što mi ne znamo, ili im nije odgovaralo u ovom momentu da izađu sa “kandidatima”, tek oni koji smatraju da su dobri poznavaoci političkih prilika mogu da se klade na šest budućih ministara, gradonačelnika i gradskog menadžera Beograda.\nOno što je već na prvi pogled interesantno, jeste činjenica da su uprkos pobedi SNS na izborima, osim kandidata iz SPS, ponuđene i kvote na pojedine ljude koji su bili na listi Ujedinjene opozicije, ali i koalicije Nada.\nNaime, sa kvotom 1,80 trenutno su poravnati aktuelni ministar unutrašnjih poslova Aleksandar Vulin i lider SPS Ivica Dačić, koji je takođe svojevremeno obavljao ovu funkciju.\nMeđutim, interesantno je da je očigledno veoma ozbiljno u igri i jedan od najuticajnijih ljudi u taboru naprednjaka Goran Vesić sa prilično malom kvotom 3,00.\nIpak, prema mišljenju kladionica, Vesić je po svemu sudeći “čovek za sve uloge”, pošto se njegovo ime spominje među potencijalnim kandidatima za ministra policije, ali i gradonačelnika i gradskog menadžera Beograda.\nFoto: sekretarijat za informisanje grada beograda / Tanjug\nMini Manojlović 15,00\nSinipša Kovačević 30,00\nMinistar unutrašnjih psolova\nSkupština Srbije Vlada Srbije Kladionice Izbori 2022 Ministri Premijer Gradonačelnik


1. Beogradski festival cveća, Beograd – sa 1.648.000,00 finansiran projekat „Senzorni vrt u OŠ 'Radivoj Popović', Zemun, za decu sa oštećenim sluhom“.\n2. Opšta bolnica „Đorđe Jovanović“, Zrenjanin – sa 8.264.114,80 dinara finansiran je projekat „Jačanje zdravstvene zaštite Srednjobanatskog okruga“\n3. Beogradski šahovski klub slepih „Napredak“ – sa 388.500,00 dinara finansiran projekat „Pogled preko šahovske table“.\n4. Centar za pružanje usluga socijalne zaštite opštine Kanjiža – sa 593.462,00 dinara finansiran projekat „Povećavanje kvaliteta rada i poboljšanje radne okolnosti Centra za pružanje usluga socijalne zaštite opštine Kanjiža“\n5. Centar za socijalni rad Merošina – sa 1.657.410,00 finansiran projekat „Briga o starima“.\n6. Centar za socijalni rad, Vladičin Han – sa 4.215.442,00 dinara finansiran projekat „Pomoć u kući“.\n7. Centar za socijalni rad za opštinu Kučevo – sa 4.937.670,24 dinara finansiran projekat „Ispunjenje dela strukturalnih i funkcionalnih standarda u postupku licenciranja ustanova socijalne zaštite-adaptacija sobe za izolaciju preminulih korisnika, sanacija i rekonstrukcija pokrivača na objektu za smeštaj korisnika i na objektu kuhinje sa trpezarijom, sanacija i rekonstrukcija kupatila“.\n8. Centar za socijalni rad opštine Pirot – sa 1.149.186,00 dinara finansiran projekat „Ostanak na ognjištu – dostojanstvena starostˮ.\n9. Dom za decu i omladinu „Duško Radovićˮ, Niš – sa 1.140.000,00 dinara finansiran projekat „Povećanje bezbednosti korisnika na smeštaju u ustanovi unapređenjem sistema protivpožarne zaštiteˮ.\n10. Dom za decu i omladinu Stanko Paunović Negotin – sa 483.100,00 dinara finansiran projekat „Izrada stabilnog sistema za automatsku dojavu od požaraˮ.\n11. Dom za smeštaj starih lica Smederevo – sa 1.842.942,00 dinara finansiran projekat "Nabavka i ugradnja SOS signalizacije".\n12. Dom za smeštaj starih lica, Dimitrovgrad – sa 4.297.000,00 finansiran projekat „Nabavka sanitetskog vozila za Dom za smeštaj starih lica za prevoz korisnika do bolnice u Pirotu“.\n13. Dom za stare i penzionere Mol – sa 5.381.010,00 dinara finansiran projekat „Postavljanje neklizajuće podne obloge i stepenišna stolicaˮ\n14. Dom zdravlja Batočina – sa 3.150.000,00 dinara finansiran projekat „Nabavka sanitetskog vozila tipa PEUGEOT PARTNER LONG 1,6 HDI za potrebe službe kućnog lečenja i hitne medicinske pomoći Doma zdravlja Batočina u 2016. godini“.\n15. Dom zdravlja Kruševac – sa 1.100.000,00 dinara finansiran projekat „Nabavka dva vozila za službu polivalentne patronaže doma zdravlja Kruševacˮ.\n16. Dom zdravlja Kuršumlija – sa 7.500.000,00 finansiran projekat „Nabavka sanitetskog terenskog vozila sa pratećom medicinskom opremom-reanomobil za potrebe DZ Kuršumlija“.\n17. Dom zdravlja „Miloje Hadžić Šule“ Rača – sa 6.200.000,00 finansiran projekat „Nabavka sanitetskog vozila u cilju unapređenja usluga zdravstvene zaštite u opštini Rača“.\n18. ZC Užice OJ Dom zdravlja Nova Varoš – sa 1.860.000,00 dinara finansiran projekat „Nabavka biohemijskog analizatora za Dom zdravlja Nova Varoš“.\n19. Dom zdravlja Pančevo – sa 4.500.000,00 finansiran projekat „Unapređenje dostupnosti zdravstvene zaštite pacijentima na hemodijalizi\n20. Dom zdravlja Paraćin – sa 1.236.000,00 dinara finansiran projekat „Stići do pacijenta – u službi zdravljaˮ.\n21, Dom zdravlja „ dr Nikola DŽamićˮ Vrnjačka Banja – sa 2.640.000,00 dinara finansiran projekat „Unapređenje zdravstvenih usluga Doma zdravljaˮ\n22. Društvo za pomoć MNRL opštine Brus – sa 388.000,00 dinara finansiran projekat „Adaptacija prostora radi proširenja dnevnog boravka za decu i omladinu sa smetnjama u razvoju u Brusuˮ.\n22. Dom zdravlja Kraljevo – sa 1.195.000,00 dinara finansiran projekat „Unapređenje uslova za rad Doma zdravlja Kraljevo na ruralnom području“\n24. Gerontološki centar Beograd – sa 7.227.870,00 dinara finansiran projekat „Izrada plana zaštite od požara sa procenom ugroženosti i instalacija stabilnog sistema ѕa dojavu požara u Gerontološkom centru Beograd“\n25. Gerontološki centar Jagodina – sa 2.499.436,00 dinara finansiran projekat „Radovi na uslaglašavanju sa strukturalnim standardima u postupku licenciranja ustanove za usluge domskog smeštajaˮ.\n26. Gerontološki centar Kikinda – sa 1.204.000,00 dinara finansiran projekat „SOS signalizacija na prvom i drugom spratu OJ Novi Domˮ.\n27. Gerontološki centar Mladenovac – sa 495.000,00 finansiran projekat „Ograđivanje dvorišta Ustanove Gerontološki centar Mladenovac“.\n28. Institut za neonatologiju - sa 8.511.642,00 dinara finansiran projekat „Neonatalni respirator Babylog, Sonda ѕa ultrazvučni aparat, NO-A urešaj za INO terapiju sa pratećim priborom“.\n29. Klinika za rehabilitaciju „Dr Miroslav Zotović“, Beograd – sa 4.800.000,00 finansiran projekat „Nabavka sanitetskog materijala“.\n30. Udruženje „Milutin Milanković“, Beograd – sa 1.928.500,00 dinara finansiran projekat „Digitalizacija arhivskog nasleđa u oblasti matematičkih nauka i osnivanje referentnog dokumentacionog centra-Digitalnog legata Milutin Milanković“.\n31. Ministarstvo zdravlja, Beograd – sa 101.821.860,00 dinara finansiran projekat „Nabavka sanitetskih vozila“.\n32. Opšta bolnica Aleksinac – sa 3.666.482,00 dinara finansiran projekat „Ostvarivanje prava na zdravstvenu zaštitu pod jednakim uslovima“.\n33. Opšta bolnica Vršac – sa 3.364.223,00 dinara finansiran projekat „Fleksibilni rino laringoskop ENF-GP, Abdominalna konveksna sonda 8820e, Set laparoskopskih instrumenataˮ.\n34. Osnovna škola „Branko Radičević“, Popovac – sa 2.980.000,00 dinara finansiran projekat „Izgradnja aneksa fiskulturne sale OŠ 'Branko Radičević' u Popovcu“.\n35. Osnovna škola „IV kraljevački bataljon“, Kraljevo – sa 8.201.040,00 finansiran projekat „Adaptacija i sanacija fiskulturne sale škole“.\n36. Osnovna škola „Dositej Obradović“, Klupci – sa 1.586.000,00 finansiran proejkat „Sanacija igrališta za male sportove u školi u Runjanima“.\n37. Osnovna škola „Jan Kolarˮ, Selenča – sa 1.843.620,00 finansiran projekat „Zamena dotrajalih podova u svim učionicama i kabine\n38. Osnovna škola Jovan Jovanović Zmaj Pančevo – sa 7.320.000,00 finansiran projekat „Rekonstrukcija stare fiskulturne sale u školski višefunkcionalni prostorˮ.\n39. Osnovna škola „Mića Stanojlović“ Koceljeva – sa 3.810.906,00 dinara finansiran projekat „Jednaki uslovi obrazovanja za sve“.\n40. Osnovna škola Miloje Čiplić Novi Bečej – sa 800.000,00 dinara finansiran projekat „Bezbedno za našu budućnostˮ.\n41. Osnovna škola „Nikola Tesla“, Kljajićevo – sa 2.819.316,00 finansiran je projekat „Sanacija i opremanje košarkaškog terenaˮ.\n42. Dom za lica ometena u mentalnom razvoju „Otthonˮ - sa 2.037.671,36 dinara finansiran projekat „Rekonstrukcija grejnog sistemaˮ.\n43. Predškolska ustanova „Boško Buha“, Vrbas – sa 4.532.000,00 finansiran projekat „Opremanje Predškolske ustanove 'Boško Buha' – nabavka krevetića za decu predškolskog uzrasta“.\n44. Savez slepih Srbije, Beograd – sa 1.684.330,00 finansiran projekat „Obnova studija biblioteke Saveza slepih Srbije 'Dr Milan Budimir'“.\n45. Međuopštinska organizacija Saveza slepih Srbije Prijepolje – sa 639.000,00 dinara finansiran projekat „Znanjem do istih praava na život“.\n46. Specijalna bolnica za interne bolesti Vrnjačka Banja – sa 2.835.000,00 dinara finansiran projekat „Obezbeđivanje energetske nezavisnosti Specijalne bolniceˮ.\n47. Opšta bolnica „Studenica“, Kraljevo – sa 5.421.000,00 finansiran projekat „Unapređenje pružanja usluga na sekundarnom nivou zdravstvene zaštite na urološkom odeljenju“.\n48. Udruženje roditelja-staratelja, dece i prijatelja dece obolele od malignih bolesti „Čika Boca“ – sa 510.000,00 je finansiran projekat „Mi možemo sve“\n49. Udruženje invalida cerebralne i dečije paralize, Užice – sa 2.777.000,00 finansiran projekat „Radna inkluzija osoba sa invaliditetom“.\n50. Grad Užice – sa 3.750.000,00 dinara finansiran projekat „Pešačka komunikacija za invalidna lica majke sa dečijim kolicima i rekreativce koji koriste bicikle ili rolereˮ.\n51. Manastir Visoki Dečani – sa 23.469.521,41 dinara finansiran projekat ˮOsvetljenje unutrašnjosti crkve Visoki Dečaniˮ.\n52. Vaspitno-popravni dom Kruševac – sa 5.165.443,20 dinara finansiran projekat „Učinimo svet lepšim – živimo od rada, a ne od kriminala“.\n53. Zavod za zdravstvenu zaštitu radnika Niš – sa 4.980.000,00 dinara finansiran projekat „Rano otkrivanje malignih bolesti grlića materice, materice jajnika i dojki kod osoba sa invaliditetom ženskog pola“.\n54. Dom za stare i penzionere Kula – sa 2.570.151,00 dinara finansiran projekat „Izvođenje sistema za automatsku detekciju i dojavu požara i izvođenje instalacija sistema za bolničku signalizaciju u objektu doma u Ruskom Krsturu, Borisa Kidriča br. 66, Ruski Krsturˮ.\n55. Centar za smeštaj i dnevni boravak dece i omladine ometene u razvoju, Beograd – sa 9.270.000,00 dinara finansiran projekat „Licenciranje ustanove socijalne zaštiteˮ\n56. Gerontološki centar Kruševac – sa 3.453.974,00 dinara finansiran projekat „Na putu ka licenci – implementacija sos signalizacije II fazaˮ.


Najlepša fotografija sa putovanja - Konkursi regiona\nNajlepša fotografija sa putovanja\nby KR 17/05/2010 21/10/2010 039\nPovodom dvestotog broja magazina New Review i 35 godina izlaženja, Medija centar JAT-a organizuje nagradni foto konkurs Najlepša fotografija sa putovanja.\nUčesnici konkursa mogu poslati po najviše tri fotografije, isključivo u rezoluciji 300 dpi, maksimalne veličine 3 MB i isključivo u JPEG formatu. Uz svaku fotografiju treba da stoji ime autora, naziv fotografije, mesto i vreme kada je snimljena, kao i marka aparata kojim je snimljena. Fotografije se šalju e-mailom na adresu: photokonkurs@jat.com.\nMesečni izbor najboljih fotografija biće objavljen u našem časopisu za naredni mesec, a ukupni pobednici u dvestotom broju, avgusta 2010. godine.\nKrajnji rok za prijave je 1. jun 2010.\nSedam dana boravka u Tunisu (u podsezoni), za dve osobe, sa pokrivenim troškovima, uključujući i avioprevoz i takse\nDve besplatne aviokarte na redovnoj liniji Jata\nSedam dana boravka u Prolom Banji, za dve osobe, sa organizovanim izletom u Đavolju varoš.


Počela imunizacija korisnika Centra | Centar za smeštaj i dnevni boravak dece i omladine ometene u razvoju Beograd\nPočetna » Vesti » Počela imunizacija korisnika Centra\nSekretarka za socijalnu zaštitu Nataša Stanisavljević prisustvovala je danas imunizaciji 53 korisnika Centra za smeštaj i dnevni boravak dece i omladine ometene u razvoju u Šekspirovoj ulici i najavila da će u Dnevnom boravku „Sunce” biti vakcinisano 20 korisnika. Procesom vakcinacije obuhvaćeni su korisnici stariji od 18 godina.\nOna je istakla da je do sada vakcinisano 108 korisnika, te da je ceo postupak organizovan tako da roditelji dovode svoju decu u već poznato i bezbedno okruženje.\n– Udruženje „Autizam Srbija” je iniciralo ovu akciju i veoma je važno da svi zajedno učestvujemo u njoj i da smo koordinisani kako bi korisnici u poznatom okruženju u dnevnom boravku dobili vakcinu, što je najmanje stresno za njih. Kada je u pitanju procedura imunizacije, celokupan plan uradio je Gradski zavod za javno zdravlje, njihov tim za imunizaciju koji je propisao šta je sve potrebno da roditelj dostavi kako bi sve prošlo što bezbednije – naglasila je sekretarka Stanisavljević i dodala da je juče završena imunizacija korisnika u Dnevnom boravku Obrenovac.\nGde god je potrebno, organizovaćemo imunizaciju u saradnji sa domovima zdravlja, navela je Nataša Stanisavljević i dodala da svaki roditelj koji želi da njegovo dete bude vakcinisano, a uključeno je u uslugu dnevnih boravaka, može kontaktirati ovu ustanovu.\nDirektor Centra za smeštaj i dnevni boravak dece i omladine ometene u razvoju Petar Jordanov rekao je da se poštuju sve procedure i instrukcije koje je propisao Krizni štab.\n– Zahvaljujuću Gradu Beogradu – Sekretarijatu za socijalnu zaštitu, zajedno sa Gradskim zavodom za javno zdravlje dogovoren je plan koji omogućava da se korisnici vakcinišu u dnevnim boravcima ili da se organizuje odlazak korisnika u domove zdravlja – naglasio je Jordanov.\nVesna Petrović, predsednica Udruženja „Autizam Srbija”, rekla je da je to udruženje dalo predlog nadležnim institucijama kako da se vakcinišu osobe ometene u razvoju, sa autizmom, a kako bi ceo proces prošao što bezbednije i manje stresno za decu.\n– Oduševilo nas je to što smo vrlo brzo dobili odgovor i što su naši predlozi prihvaćeni. Predložili smo da se deca sa autizmom vakcinišu u dnevnim boravcima jer ime je to poznato mesto, poznati su im ljudi i kada su oni u pitanju, to je najbolji način imunizacije, jer se jako plaše lekara i belih mantila – zaključila je Vesna Petrović.


Tasovac: Niti sam patrijarh, niti Musolini | Insajder\nMinistar kulture i informisanja kaže da nije sve savršeno počelo da funkcioniše u medijima kada je on postao ministar, ali mu je „dosta ovih koji kukumavče kako nikad nije bilo gore“\nGotovo da nema novinara koji s nevericom nije reagovao kada smo rekli da je ministar za kulturu i informisanje Ivan Tasovac bez ikakvih problema i dvoumljenja pristao na intervju za Insajder.net, na temu medijskih sloboda. Utisak u javnosti je da ministar Tasovac o ovoj temi nerado govori.\nMehanizam finansijskog pritiska\nPrema izveštaju Saveta za borbu protiv korupcije iz 2011, vlast je kontrolisala medije i tako što su marketinške agencije, čiji su vlasnici stranački funkcioneri, otkupljivale od medija reklamni prostor koji su potom prodavale pojedinačnim kupcima po daleko višim cenama. Mediji na ovakve aranžmane pristaju zbog nepovoljne finansijske situacije, pa prihvataju da dobiju manje novca avansno. Međutim, prema saznanjima Saveta, agencije su isplate koristile kao vid ucene i pritiska na medije. Prema izveštaju Saveta objavljenom 2015. godine, i ova vlast je nastavila da primenjuje glavne mehanizme pritisaka.\nVeć na početku razgovora ističe da ne tvrdi da je sve savršeno počelo da funkcioniše u medijima kada je on postao ministar, ali da mu je „dosta ovih koji kukumavče kako nikad nije bilo gore“. Kaže da nije bezgrešan jer bi se u tom slučaju kandidovao za patrijarha, ali da nije ni Benito Musolini i da ne može da se kaže da je propast počela od kada je on na čelu Ministarstva. Negira navode o cenzuri, a kao odliku demokratije navodi postojanje velike debate o stanju u medijima i o slobodi izražavanja.\n„Ako pogledamo količinu kritika koje je ovo ministarstvo istrpelo za vreme svog mandata, može se steći utisak da su kuluturna i medijska scena bila dva potpuno savršeno uređena sistema, koja su funkcionisala na opšte zadovoljstvo i struke i građana. Da je to bilo tako sve do trenutka dok ja nisam postao ministar kulture i informisanja, odnosno da budem precizan dok ja nisam napustio filharmoniju, a Saša Mirković postao državni sekretar za informisanje i napustio B92“, kaže Tasovac.\nNa pitanja o tome zašto se ne oglašava, uvek i dosledno, kada predstavnici vlasti i medija krše Zakon o javnom informisanju, Tasovac kaže da se oglašavao kada je procenio da će to doprineti smirivanju strasti.\nSa Tasovcem smo razgovarali i o finansijskim mehanizmima pritisaka vlasti na medije, kao i zahtevima koje mu je uputila inicijativa Novinari ne kleče. Tasovac kaže da je sve postalo performans kada su novinari okupljenu u toj inicijativi prvo poslali saopštenje da će mu dostaviti zahtev i tražiti sastanak, a onda su sa kamerama došli da mu zahtev i uruče.\n„Ne vidim apsolutno nijedan jedini razlog da se sretnem sa njima s obzirom na to da razgovaram sa njihovim legitimnim predstavnicima, novinarskim udruženjima. U ovom trenutku imamo suviše ozbiljnih poslova da bismo bili delovi performansa“, rekao je Ivan Tasovac.\nO zahtevima inicijative Novinari ne kleče, novinari Insajder.net baviće se detaljno narednih dana u rubrici Insajder u izgradnji „Rat za istinu?“. Novinari između ostalog traže da se istraže mehanizmi finansijskih pritisaka na medije, navodi o cenzuri, o praćenju novinara, spornim privatizacijama medija.\nĐilas, Šaper, Veselinović odbili intervju za Insajder.net\nO finansijskim pritiscima na medije putem marketinških agencija za Insajder.net odbio je da govori Dragan Đilas, vlasnik Direct media i bivši funkcioner DS-a, uz obrazloženje da se povukao iz politike. Srđan Šaper, nekadašnji član Predsedništva DS-a i vlasnik agencije McCann Erickson odbio je takođe razgovor za naš portal. Goran Veselinović, prema navodima medija funkcioner SNS-a i vlasnik agencije Right, odbio je snimanje. U telefonskom razgovoru, Veselinović je rekao da nije vlasnik firmi koje mu se pripisuju u javnosti, već samo jedne - agencije Right, koja se uopšte na bavi prodajom reklamnog prostora, već isključivo odnosima s javnošću.


Valjevo: Šteta od poplava preko milijardu dinara : Nadlanu.com\nObjavljeno 13. jul 2014. / 12:23:52\nU valjevskom kraju na izgradnju čeka 59 kuća, od kojih je 16 neophodno izgraditi za porodice iz sela Rebelj, koje su nakon klizišta ostale bez krova nad glavom.\nZamenik gradonačelnika Žarko Kovač je rekao da je Valjevo državnim organima dostavilo spisak oštećenih objekata i druge štete koja je napravljena tokom poplava 14. i 15. maja. On je objasnio da je konačna šteta veća od preliminarne, jer je u konačan zbir ušla i šteta nastala pojavom više klizišta.\nPo njegovim rečima, Valjevo nije prijavilo “ni dinar više nego što je realna šteta”, te da su komisije za procenu svoj deo posla uradile krajnje profesionalno i odgovorno.\nU njihovom izveštaju za izgradnju je određeno 59 stambenih objekata, od kojih je 36 kuća već srušeno, dok 23 nisu, ali se nalaze na klizištima čija se brzina klizanja ne može proceniti.\n- Što se tiče sela Rebelj, koje je najteže postradalo u klizištu i u kojem je 16 porodica ostalo bez krova nad glavom, postoje i domaći i strani donatori za izgradnju njihovih novih domova. Imamo zainteresovanu jednu Fondaciju iz Kuvajta, u ponedeljak dolazi jedna nemačka Fondacija tim povodom, a imamo već sedam domaćih privatnih donatora - kaže direktor gradske Direkcije za urbanizam i izgradnju Dragan Jeremić.\nOn podseća da je rebalansom budžeta Valjevo već opredelilo 127 miliona dinara za hitnu sanaciju štete, ali da se mora sačekati donošenje državnog zakona o ubrzanoj proceduri obnove “kako taj novac ne bi ostao mrtvo slovo na papiru”.\n- Imamo 190 lokacija infrastrukture koje treba sanirati, među njima i 24 mosta, dok je sanacija tokova reka već počela - rekao je on.


VUČIĆ SA PUTINOM PO DEVETNAESTI PUT - Balkanska\nSa predsednikom Putinom sada ću se sastati 19. put. Zamislite, 19 puta je našao vremena za predsednika ili premijera Srbije za poslednjih sedam godina. Koliko je energije uložio u odnose sa Srbijom, beskrajno smo zahvalni – rekao je Vučić.\nPlanirano je da Vučić stigne 24. novembra, a da sutradan ima sastanak sa ruskim liderom. Predsednik Srbije je poručio da se veoma ozbiljno priprema za ovaj susret, tokom kojeg će centralna tema biti cena za gasa za iduću godinu. Vučić će zamoliti ruskog predsednika da se iznos ne menja, uprkos tome što su velika kolebanja i rast cena “plavog goriva” na svetskim berzama. Kako je rekao, mora da se napravi najbolja varijanta po Srbiju, što uopšte nije lako, ali da se nada najboljoj ceni u Evropi.\nOsim o energetskoj krizi, Vučić i Putin će razgovarati i situaciji o Kosovu i Metohiji, u regionu i svetu. Posle ovog susreta, a zbog mera koje se preduzimaju protiv virusa korona, nije predviđena zajednička konferencija za novinare. Inače, svi Putinovi gosti, iz preventivnih razloga, prolaze testiranje.\nRezidenciju “Bočarov ručej” (“Bočarov potočić”), u kojoj će razgovarati Putin i Vučić, ruski predsednik koristi kad ima seriju važnih sastanaka. Ovih dana je tamo razgovarao sa ruskim vojnim vrhom i vodećim konstruktorima modernog naoružanja, kao i sa mnogim vodećim svetskim političarima. Predsednik Vučić se već sretao sa Putinom u Sočiju, a pre njega tamo su bili i Tomislav Nikolić i Vojislav Koštunica.\nRezidencija “Bočarov ručej” je počela da se gradi 1934, na inicijativu tadašnjeg narodnog komesara za vojsku i mornaricu Klimenta Vorošilova. Za vreme vladavine Nikite Hruščova, vila je rekonstruisana. Tamo su se svojevremeno odmarali sovjetski lideri Hruščov, Leonid Brežnjev, a kao gost je jedne godine letovao predsednik Jugoslavije Josip Broz Tito. U toj vili je bio poslednji susret Putina i američkog predsednika Buša mlađeg, 6. aprila 2008. Sa ruskim predsednicima tamo se sretala i nemačka kancelarka Angela Merkel. Putinov gost u ovom reprezentativnom objektu bio je i turski predsednik Erdogan.\nInteresantno je da je upravo u vili “Bočarov ručej” beloruski predsednik Lukašenko postigao dogovor sa Putinom da cena gasa za 2022. ostane nepromenjena.\nDavid: da sam čuvao sve bitcoin-e u periodu od 2016. do danas a sada ih prodao sasvim sigurno bih bio milioner\nAlbanci spremaju invaziju na “Trepču”, a Kfor sve zna?


David Leddington: Nezavisnost Kosova je utvrđena činjenica, ne može biti povratka natrag - Novosti i Događanja - Predsednik Republike Kosova - Hashim Thaçi\nDavid Leddington: Nezavisnost Kosova je utvrđena činjenica, ne može biti povratka natrag\nPredsednik Republike Kosova, dr. Fatmir Sejdiu je primio g-dina David Leddington, Ministar za Evropu Ujedinjenog Kraljevstva.\nNakon što je izrazio večitu zahvalnost naroda i institucija Kosova za stalnu podršku koju je Ujedinjeno Kraljevstvo dala i daje Republici Kosova, Predsednik Sejdiu je čestitao novu dužnost ministru i izrazio mu srdačne čestitke za novog premijera Ujedinjenog Kraljevstva i za Njeno Velićantvo, Kraljicu Elizabeth.\nNa sastanku je prisustvovao i ministar Inostranih Poslova Republike Kosova, g-din Skender Hyseni.\nPredsednik Sejdiu i ministar David Leddington na sastanku su razgovarali aktualne procese kroz koje je prolazila Kosova, za izazove koje imamo pred sobom, ali i za do sada postignute rezultate.\n“Izrazili smo našu posvećenost, kao i uvek, da Kosova jeste i ostaće domovina svih građana, bez obzira na etničko poreklo, jer Kosova želi da ubrzano krene u evropsko-atlantske procese, jer je Kosova stvorila jednu ustrajnu strukturu zakonodavnog korpusa za inostrane investicije i za brži ekonomski razvoj”, naglasio je Predsednik Sejdiu.\nOn je takođe istakao činjenicu da Kosova ima dobre odnose sa njenim susedima i da je interesovana da ovakve dobre odnose ima i sa Republikom Srbijom.\n“Verujem da će budućnost biti u korist ovoga, nezavisno od dosadašnjeg iracionalnog i napetog pristupa kojem se Srbija drži spram Kosova”, potvrdio je Predsednik.\nDok u vezi sa zadnjim izborima u novoj opštini Parteš, Predsednik Sejdiu je rekao da veliko učešće Srba u zadnjim izborima jeste dokaz dobrog angažovanja institucija zemlje, građani i međunarodna zajednica da bismo imali dobar proces i opuštanja za dobre međunacionalne odnose na Kosovu.\nNa zajedničkoj konferenciji za medije sa ministrom David Leddington, Predsednik Sejdiu je odgovorio na pitanja novinara o “izlaznoj strategiji” Kosova, nakon odluke MSP, kojom prilikom reče da “Kosova ima svoj izlaz na dan 17 Februar 2008 godine i pripojila se porodici slobodnih zemalja, te savetodavno mišljenje MSP ne može biti protiv argumenata slobode jednog naroda”.\n“Kosova, nezavisna država, ima njen međunarodno garantovani integritet i volju njenog naroda tako da trgovina koja se čini u razno raznim zakulisnim odajama i ćoškovima je apsolutno neprihvatljiva”, istakao je Predsednik Sejdiu.\nUpitan od novinara da komentira pisanje nekih medija da službena poseta Predsednika Sejdiu pre nekoliko dana u državi Malavi, kao tobož je korišćena i za određeni biznis, Predsednik Sejdiu je potvrdio “da je čitao takve napise koji su pristup pojedinaca/ljudi koji žele pisati u novinama”.\n“Nastaviću svoje puno angažovanje za interese Republike Kosova, da bismo imali mogućnost razvoja saradnje sa zemljama raznih kontinenata za interese Republike Kosova, sa aspekta novih priznanja, ali i za njen ekonomski razvoj”, reče on.\n“Ovo je vreme slobodnog tržišta, izbora svakog sa kim želi da sarađuje i u smislu interesa, govorim o građanima, biznismenima i o svim drugima i smešno je ono što je napisano u takvom tipu novina. Znam ciljeve, nije nešto što me povlači van koloseka fokus rada koji imam za interese zemlje koju predstavljam i na kraju ja sam imao sa sobom jednu ekipu dobrih ljudi koji su bili samnom i koji imaju potpune registracije sa te posete”, reče Predsednik Sejdiu.\nDok ministar David Leddington je naglasio da je ovo njegova prva poseta na Kosovu u svojstvu ministra za Evropu u Britanskoj Vladi.\n“Imao sam mogućnost da se zahvalim Predsedniku za njegovu dobrodošlicu i da mu prenesem dobre lične želje za podršku mog Premijera David Cameron i da kažem Predsedniku da će nova britanska vlada ostati odlučna u njenoj podršci za nezavisnost Kosova i u njenom suprotstavljanju svakom razgovoru o podeli ili ponovnom razmatranju pitanja statusa Kosova“, reče on.\n„Imao sam mogućnost da Predsedniku čestitan za uspele zadnje izbore u Partešu, koje su meni jako ohrabrujući signal razvoja programa decentralizacije i kao signal nade za budućnost Kosova kao demokratske multietničke države. Nadam se da će nam očekivano mišljenje MSP dati mogućnost da krenemo napred, da se ne zaokupljamo u novim diskusijama o stvarima o kojima je već ranije odlučeno, odnosno o nezavisnosti Kosova, nego u dijalog između Kosova i Srbije o praktičnim pitanjima koja mogu promeniti život običnih građana u obema zemljama. Uveravao sam Predsednika da Vlada Ujedinjenog Kraljevstva s nestrpljenje očekuje da podržava Kosovo u njenim aspiracijama za članstvo u Evropsku Zajednicu i NATO i da će mi mir, zajedno sa naši evropskim partnerima, raditi sa institucijama EZ-e da osiguramo jedan uspešan završetak ovog procesa članstva“, reče ministar David Leddingtom.\n“Nezavisnost Kosova je utvrđena činjenica. Ne može biti povratka natrag od ove činjenice. Britanija, zajedno se evropskim partnerima se sprema, sa Baronicom Eshton, sa Komisioneron Fuller i sa evropskim institucijama, za šta mi nameravamo da to bude jedna usaglašena reakcija od EZ, odmah nakon objavljivanja mišljenja MSP, što bi imalo za cilj da stvari krenu napred i što bi podržalo jedan konstruktivni dijalog između Kosova i Srbije o praktičnim pitanjima: trgovini, slobodno kretanje građana... zajedničke ambicije dveju zemlja za članstvo u Evropsku Zajednicu. Očekujemo, s nestrpljenjem, dan kada će i Kosova i Srbija moći da se učlane u Evropsku Zajednicu”, reče u nastavku ministar David Leddington, odgovarajući na pitanja novinara.\nNa dalje upitan o članstvu Srbije u EZ, ministar Leddington da je to jedna vrlo rana etapa što se tiče članstva Srbije u EZ. “Mislim da je teško zamišljati da Srbija može da se učlani u EZ, ukoliko postoji stanje neprijateljstva između Srbije i Kosova. Mislim da ono što je važno naglašavati u ovoj fazi- i što mi u Londonu, i što druge države članice kažu Beogradu – jeste da mi želimo da se vi potpuno učlanite u evropsku porodicu, s toga da počnemo ozbiljno razgovarati o načinu kako vi možete ovo postići. Jedan deo ovog procesa uspostavljanja punih odnosa sa modernom Evropom se odnosi na iznalaženje mirnog načina za rešavanje suprotnosti sa vašim susedima, a ne povratkom na stare prevaziđene načine prošlosti. Očekujemo od srpskih lidera da se priključe konstruktivnom dijalogu sa nama za iznalaženje mirnog načina kretanja napred. Ne znam koliko će godina zatrebati, ali se nadan da će jednog dana u našem životu granica između Kosova i Srbije biti onoliko važna koliko i granica između Belgije i Luksemburga”, reče on.\nUpitan da li je vreme da EULEX pokazuje konkretne rezultate u borbi protiv korupcije i organizovanog kriminala, ministar Leddington je odgovorio: “Ja mislim da je važno da EULEX ima uspeha. Imao sam jedan razgovor sa Yves de Kermabon ovog jutra o EULEX-u i jedna od poruka koju ću ja preneti u London jeste da treba da mislimo više u Evropi kako da jačamo misiju EULEX-a i profil EULEX-a na Kosovu, obuhvatajući i sever Kosova, gde je evidentno naišao na poteškoće. Ja se nadam da će oni ubrzo postići jedan viši profil i da će biti aktivniji na severu Kosova nego što su bili do sada. Trebamo uključiti ljude na posao, naročito mlade, u celom Kosovu, bili oni Albanci ili Srbi; da im ponudimo karijeru koja će njima dati realnu nadu za njihovu budućnost. Bit ćemo uspešniji u privlačenje investicija u ovu zemlju, ukoliko ima političke stabilnosti i ukoliko ima jasne podrške svugde za vladanju zakona i za borbu protiv korupcije”.\n“Moja poruka u ovom slučaju bi obuhvatila dve stvari. Pre svega, da je nezavisnost Kosova realnost, da neće biti nekog povratka natrag, da je nezavisnost usvojena na slobodan način glasovima naroda Kosova i da – kao što su izbori u Parteš dokazali – ovde se pružaju mogućnosti pripadnicima raznih etničkih zajednica da provode jedan uspešan život i da sami upravljaju svoje poslove unutar konteksta Republike Kosova”, naglasio je ministar Leddington.


Dramatično u Bogoti, Deportes stigao 0:2, ali nije izbegao prvi poraz u sezoni (VIDEO)\nIzvor: MozzartSport.com, 05.Mar.2021, 06:45\nSanta Fe slavio u uzbudljivom derbiju - 3:2\nStadion El Kampin u Bogoti bio je pravo poprište spektakla sa vrha tabele kolumbijskog fudbala. Santa Fe je u direktom okršaju sa Deportes Tolimom pokazao da je u stanju da se ove sezone bori za trofeje, pošto je tokom meča uspeo da prebrodi sve krize i na kraju stigle do zaslužene pobede. Nanevši prvi poraz sastavu Ernana Toresa u sezoni - 3:2 (1:0).\nDomaćin je poveo golom Kelvina Osorija, nakon uigrane akcije, odličnog centaršuta Kabaljera i vrlo dobre rakcije glavom krilnog igrača Santa Fea. Kada je u 53. minutu utakmice, posle odličnog dodavanja Osorija, Horhe Ramos prosledio loptu u mrežu gostiju delovalo je da neće biti nikakvih...


Otkrivena tajna naredba ruskih vlasti o Staljinovim gulazima - Vesti - Život - B92.net\nTaj potez mogao bi da ima katastrofalne posledice na prouèavanje istorije tih logora, naveo je Muzej istorije gulaga.\nU zloglasne sovjetske logore 30-ih i 40-ih godina prošlog veka poslato je oko 17 miliona ljudi, od kojih je najmanje pet miliona osuðeno na osnovu lažnih svedoèenja.\nPredmeti osuðenika najèešæe su uništavani, ali su njihovi lièni podaci èuvani na posebnim registracionim karticama koje su još u posedu policije i bezbednosnih službi.\nMuzej je saopštio da je otkrio tajnu naredbu iz 2014. godine kojom je ruskim zvaniènicima naloženo da unište registracione kartice zatvorenika koji imaju više od 80 godina, što bi obuhvatilo gotovo sve njih.\nStruènjak Muzeja Aleksander Makejev rekao je za agenciju Interfaks da su te kartice uništene u jednom regionu na Dalekom istoku, gde su bili neki od najveæih sovjetskih logora u kojima su mnogi zatoèenici umrli.\nSto godina od otkriæa: Treæina artefakata napušta Egipat prvi i poslednji put


Predsjednik Republike Srpske (RS) nema pravo izdati nalog za hapšenje, izjavio je visoki predstavnik za Bosnu i Hercegovinu Valentin Incko (Inzko) povodom izjave predsjednika RS-a Milorada Dodika u kojoj je spomenuo potencijalno hapšenje zamjenice visokog predstavnika i šefice Ureda OHR-a u Banjoj Luci, ambasadorice Marijane Berec (Marianne Berecz), saopćeno je iz OHR-a.\nTu izjavu Dodik je dao nakon sjednice Narodne skupštine Republike Srpske održane 17. oktobra.\n- U ovom konkretnom slučaju, ambasadorica Berec nije bila prisutna u prostorijama Narodne skupštine RS prije, tokom ili nakon sjednice održane 17. oktobra.\nStandardna je praksa, u skladu s mandatom Ureda visokog predstavnika, da službenici OHR-a redovno prate sjednice parlamentarnih tijela širom BiH, uključujući i sjednice Narodne skupštine RS-a, kao što to čine i predstavnici drugih diplomatskih institucija. U vezi s tim, u Aneksu 10 Mirovnog sporazuma se jasno kaže da će strane potpisnice Sporazuma u potpunosti sarađivati s visokim predstavnikom i osobljem iz njegovog ureda - izjavio je Incko.\nU Aneksu 10, podsjeća on, također stoji da profesionalni članovi osoblja Ureda visokog predstavnika imaju iste povlastice i imunitet koji uživaju i diplomatski predstavnici i njihove porodice prema Bečkoj konvenciji o diplomatskim odnosima. Bečka konvencija (član 29.) takođe kaže da je ličnost diplomatskog agenta neprikosnovena. On/ona ne može biti podvrgnut nikakvoj vrsti hapšenja ili pritvora. Država u kojoj je akreditiran tretira ga s dužnim poštovanjem i preuzima sve razumne mjere da spriječi svaki napad na njegovu ličnost, slobodu ili dostojanstvo, podsjeća visoki predstavnik za BiH.\n- U svakom slučaju, predsjednik Republike Srpske nema pravo da izda nalog za bilo čije hapšenje - zaključio je.\nValentin Incko Milorad Dodik\nZoran Tegeltija i Gordan Grlić Radman razgovarali o aktuelnim temama\nKrila na usnama: Vizualno ih povećajte uz pomoć olovke


Drustvo - datum: 2018-07-15 fleš\nZbog nepravde plaćeno 325.900\nNa osnovu zahtjeva za naknadu štete za neosnovani pritvor u poslednjih šest godina, samo shodno sporazumima sa Ministarstvom pravde, isplaćeno je 325.900 eura, saopšteno je iz Centra za demokratiju i ljudska prava. Ta NVO je pripremila dokumentarac „Neosnovani pritvor” čiji je cilj da se odgovori na pitanje zbog čega se umjesto pritvora ne koriste druge vrste obezbjeđenja poput jemstva ili kaucije, imajući u vidu da poslednja mjera za obezbjeđenje okrivljenog u krivičnom postupku treba biti pritvor, koja je kod nas prva mjera.\nČlanovi Odbora za ljudska prava i slobode Skupštine posjetili su Dnevni centar za djecu sa smetnjama u razvoju i osobe s invaliditetom u Nikšiću. Predsjednik Odbora Halil Duković smatra da licima sa invaliditetom, kao ranjivoj kategoriji treba posvetiti posebnu pažnju, ne zbog sugestija Evropske komisije, već radi poboljšanja kvaliteta života i njihove inkluzije i socijalizacije. On je uputio pohvale Opštini Nikšić, koja pokazuje posvećenost ovim licima i koja je učinila pionirski iskorak otvaranjem Sektora B namijenjenog osobama s invaliditetom sa 27 i više godina starosti, čime će se, u skladu sa njihovim mogućnostima, pripremiti za samostalni život.\nPohvale za Savjet\nPredstavnici Odbora za rodnu ravnopravnost održali su sastanak sa članovima Savjeta za građansku kontrolu rada policije. Pohvaljeni su dosadašnji napori u sprovođenju rodnih politika unutar Ministarstva unutrašnjih poslova i Uprave policije, sa posebnim osvrtom na posvećenost i angažovanje ministra Mevludina Nuhodžića. Razgovarano je o značaju prikupljanja rodno razvrstanih statističkih podataka i o potrebi povećanja broja žena u policiji i na mjestima odlučivanja.\nIstraživanje medijskih politika\n„Lokalni mediji protiv diskriminacije“ je naziv projekta koji NVO Ženska akcija realizuje od 1. juna u Nikšiću. Kako su kazali iz te NVO, 11. jula je po prvi put realizovan monitoring lokalnih medija u Nikšiću u odnosu prema ranjivim grupama.\n-To će dijelom biti istraživanje lokalnih medijskih politika, kao i kvaliteta njihove obaveze da poštuju Kodeks novinara Crne Gore. U okviru projekta, planirana je i izrada Priručnika za novinare sa konkretnim smjernicama kako izvještavati o najranjivijim grupama društva u Nikšiću, realizacija dvije radionice sa novinarima i urednicima lokalnih medija i vrlo bitna aktivnost - jačanje strateškog partnerstva između lokalnog civilnog sektora i lokalnih medija – navodi se u saopštenju.


Mreža žena protiv nasilja - region Jug: Svaka druga žena na jugu Srbije trpi neki oblik nasilja - JUGPRESS\nMreža žena protiv nasilja – region Jug: Svaka druga žena na jugu Srbije trpi neki oblik nasilja\n“Preko 4.500 žena i dece na jugu Srbije je moralo da zatraži neki vid pomoći zbog nasilja koje su doživeli, dok svaka druga žena na jugu Srbije trpi neki od oblika nasilja, podaci su koje su na konferenciji za novinare iznele predstavnice Mreže žena protiv nasilja – region Jug, koja kao neformalna mreža radi od marta 2018. uz finansijsku pomoć TRAG Fondacije. Za isto vreme one su uključile u svoj rad preko 16.500 osoba u kolektivne akcije za unapređenje ženskih prava. Mrežu na jugu Srbije čine SOS Vlasotince, Centar za devojke Niš, Nezavisni ženski Centar Dimitrovgrad i Žene za mir Leskovac. Svojim radom doprinele su vidljivosti problema nasilja nad ženama kroz aktivno učešće u globalnoj kampanjama V-day, povodom 8.marta, 18. maj – dan sećanja na sve ubijene žene FEMICID i 16 dana aktivizma u borbi protiv muškog nasilja nad ženama. Sve ove aktivno su bile i medijski propraćene, kao i sve globalne akcije koje su organizacije spovele u svim gradovima regiona u toku prethodnih godina”, kazala je Tatjana Nikolić iz Centra za devojke Niš, koja je od sada i nova predsednica Mreže, a čija je predsednica prethodne tri godine bila Ljiljana Nešić iz „Žene za mir“ u Leskovcu.\n„Naša vizija je da stvorimo siguran prostor za žene, devojke i decu žrtve nasilja. Na jugu Srbije je nasilje u porodici nešto o čemu se još uvek ćuti i to je nešto što se događa u njihovoj kući. Najvrednije nam je kada nam se žene jave. Mi ženama verujemo, poštujemo njihovu privatnost i ono što kažu ostaje u našim prostorijama. Naš moto je da žene ne lažu, što se ponekad prebaci ženama kada se obrate institucijama koje se bave ovom problematikom. Verujemo da one nemaju razloga da lažu i to ne dozvoljavamo čak ni da se izgovori. Njima se uvek dogodi neko nasilje, bilo da je fizičko ili psihičko“, kazala je Ljiljana Nešić iz „Žene za mir“ iz Leskovca.\nSve organizacije u regionu pružaju podršku pomoć pomoću SOS telefona, psihološku i pravnu, ali ih zastupaju i na sudu.\n„Konsultantkinje na SOS telefonu, kao i stručne saradnice koje rade u savetovalištima su prošle akreditovanu obuku za rad sa ženama i devojkama sa iskustvom nasilja. Veoma često smo podrška ženama kada idu u institucije, svedokinje smo na sudu u slučajevima nasilja, dostavljamo informacije tužilaštvu”, naglasila je Ljiljana Nešić.\nČlanice Mreža žena protiv nasilja – Region Jug su u dosadašnjem radu uradile trogodišnji Strateški plan Regiona Jug, sa Akcionim planom, organizovale niz uličnih akcija, izložbi, performansa. Dale su podršku Mariji Lukić, Marini Radulović, Danijeli Štajnfeld i mnogim ženama koje su bile izložene bilo kom obilku nasilja.\n„ Otvorile smo 7 punktova podrške u selima na teritoriji jablaničkog okruga za seoske žene. Preko 600.000 osoba je broj do kojih je doprla informacija o aktivnostima u kampanjama na društvenim mrežama, uličnim akcijama, predstavama, performansima, a oko stotinak osoba volontira u našim organizacijama u region, dok 55 osoba broji članstvo regiona – Jug”, podaci su koje je iznela Ljiljana Nešić.\nPomažući ženama i devojkama, kao i deci – žrtvama nasilja, ove hrabre žene suočavale su se sa mnogim problemima.\n“U periodu Pandemije Covid -19, sve organizacije, ponaosob, su prilagodile kako će raditi i pružati pomoć i podršku ženama. Neke od organizacije su započele rad od kuće, neke su nastavile rad u organizacijama uz sve mere predostrožnosti koje su bile propisane. Sve organizacije regiona JUG su u tom periodu imale povećan broj poziva za 30 odsto. U ovom periodu smo uspele da obezbedimo pomoć u vidu paketa hrane i osnovnih higijenskih sredstava od različitih donatora”, kaže Ljiljana Nešić.\nOna se osvrnula i na rad institucija.\n“Institucije i dalje ne vide organizacije civilnog društva kao partnere, već kao suprotstavljenu stranu u procesima reagovanja na slučajeve nasilja. Svakako ima izuzetaka, ali generalno su zaposleni u institucijama nedovoljno edukovani i obavešteni, a sa druge strane, čak i za mere koje su propisane zakonima, oni ih ne primenjuju u potpunosti, već u skladu sa svojim internim tumačenjima”, dodala je Ljiljana Nešić.\nTatjana Nikoilić ističe da, i pored dosadašnjeg rada, žene i dalje nemaju dovoljno informacija o tome kako da spreče ili da reaguju u slučaju nasilja.\n„ Nezainteresovanost medija – stanje medija u Srbiji generalno, pa i u našem regionu, je vrlo problematično. Medji su u najvećoj meri privatizovani i bore se za opstanak na tržištu, a novinarke i novinari se bore za svoj posao na svakodnevnom nivou, jer pokrivaju više rubrika odjednom. Većina medija je u vlasti političkih stranaka, što dodatno otežava naše prisustvo u medijima. Mali broj online informativnih novina ipak osigurava da sve naše izjave i aktivnosti budu propraćeni”, ističu predstavnice organizacija koje se nalaze u sastavu „Mreže žena protiv nasilja – region Jug“.\nPrema rečima Tatjane Nikolić, aktivistkinje rade u veoma teškim uslovima, što se posebno odrazilo na njihov rad tokom prošle godine u vreme korone.\n„Aktivistkinje su preopterećene poslom. Predstavnice organizacija, članice mreže su se složile da su aktivistkinje često podložne sindromu sagorevanja u radu, zato što rade u vrlo nesigurnim uslovima, nemaju stalna zaposlenja u organizaciji nego rade projektno, nemaju dovoljno vremena da se posvete organizacijama i aktivnostima koje vole, jer moraju da brinu i o svojim porodicama ili da rade regularne poslove“, istakla je Tatjana Nikolić.\nDodatni problem je i prostor u kome ove žene rade.\n“ Naši prostorni kapaciteti su ograničeni, jer zbog nedostataka sredstava ne možemo da plaćamo veće i opremljenije prostore, što dodatno otežava rad, deo aktivistkinja radi od kuće. S obzirom na to da su sredine u kojima radimo među 10 najsiromašnijih u Srbiji, mlade, potencijalne volonterke se ne zadržavaju dugo u organizacijama, što utiče na stabilnost rada“, kažu članice Mreže žena protiv nasilja-region Jug.\nDodaju još i neravnopravne mogućnosti za pristup različitim finansijskim instrumentima. S obzirom na to da organizacije, članice mreže rade na jugu Srbije, imaju veoma otežan pristup kontaktima i različitim međunarodnim organizacijama. Sve institucije i međunarodne organizacije su smeštene u Beogradu, što otežava komunikaciju, saradnju i mogućnosti za vidljivost organizacija sa juga.\nI pored toga, one su jasne: tu su za žene i devojke koje su žrtve nasilja. Njihov zadatak je da ih osnaže, da im pomognu da izađu iz tog začaranog kruga, za šta im je ponekad potrebno i više od deset do 15 godina. Razlog za njihov povratak nasilniku je njihova ekonomska zavisnost, pa se radi i na tom problemu.\nTatjana Nikolić je jasna kada se radi o tome kako i na koji način se pomaže ovim ženama. Ona naglašava da one nemaju recept koji pomaže, da ne mogu da daju savete iz svog ugla, da moraju da „uđu u njihove cipele“ da bi shvatile sve njihove razloge za njihove odluke, ali su one tu da saslušaju, da pomognu koliko mogu, da im pokažu da i za njih postoji budućnost bez modrica i uvreda koje su u najvećem broju slučajeva omalovažavanje.


Kragujevac, 03. Maj 2017. PR Objave: Saopštenje -\nU petak 24. marta, u Prvoj kragujevačkoj gimnaziji, održano je predavanje na temu "Kako do posla u 21. veku + 444 saveta za uspešnu karijeru". Predavanju su prisustvovali srednjoškolci sedam kragujevačkih škola, Batočine i Lapova. Od petka, školske biblioteke u kojima se može naći knjiga su Prva kragujevačka gimnazija, Druga kragujevačka gimnazija, Trgovinsko - ugostiteljska škola "Toza Dragović", Politehnička, Prva i Druga Tehnička škola i Ekonomska.\nU petak 24. marta, u Prvoj kragujevačkoj gimnaziji, održano je predavanje na temu "Kako do posla u 21. veku + 444 saveta za uspešnu karijeru". Predavanju su prisustvovali srednjoškolci sedam kragujevačkih škola, Batočine i Lapova.\nOd petka, školske biblioteke u kojima se može naći knjiga su Prva kragujevačka gimnazija, Druga kragujevačka gimnazija, Trgovinsko - ugostiteljska škola "Toza Dragović", Politehnička, Prva i Druga Tehnička škola i Ekonomska.\nNakon predavanja jednog od autora knjige, Dragana Varagića, srednjoškolcima se obratila i Ružica Petronijević, poreklom iz Rače, koja danas ima svoj blog i uspešan je novinar. Ona je sa njima podelila svoja iskustva i nadamo se mnoge od njih i inspirisala da se upuste u preduzetništvo.\nZahvaljujemo se Prvoj kragujevačkoj gimnaziji na gostoprimstvu, ustupljenom prostoru za predavanje, kao i podelu knjiga, kao i Biljani Živković, jednoj od Najboljih edukatora Srbije 2014. godine na pomoći pri organizaciji.\nq: 19 - t: 0.03585 sec


23:16 26 Januar 2020\nPjongjang objavio markice u čast sastanka Putina i Kim Džong Una\nU Severnoj Koreji puštene su u opticaj markice koje su posvećene sastanku predsednika Rusije Vladimira Putina i severnokorejskog lidera Kim Džong Una u Vladivostoku, saopštila je ambasada Rusije u toj zemlji.\nU Ukrajini pokrenut postupak za izdaju države zbog telemosta sa Rusijom\nDržavni tužilac Ukrajine pokrenuo je postupak protiv televizije „News One“ zbog planova da se održi telemost sa Rusijom, saopštio je državni tužilac Jurij Lucenko na svojoj stranci na fejsbuku.\nPutin imenovao Jevkurova za zamenika ministra odbrane Rusije\nPredsednik Rusije Vladimir Putin imenovao je bivšeg predsednika Ingušetije Junusa-Beka Jevkurova za zamenika ministra odbrane Rusije.\nRusija prokomentarisala isporuke američkog gasa Ukrajini: Koliko to košta?\nČlan komiteta Saveta Federacije Rusije za bezbednost Franc Klincevič zapitao se — koliko je Ukrajina platila američku naftu koja je juče dopremljena u Odesu?\nPrvi ruski putnički avion će uskoro leteti iznad Evrope\nNajnoviji ruski putnički avion MS-21 može dobiti sertifikat za letenje Ruske avijacije već 2020. godine, a naredne godine i sertifikat Evropske agencije za bezbednost u avio-saobraćaju, saopštio je potpredsednik ruske Vlade Jurij Borisov.\nPutin i Erdogan zabrinuti zbog situacije u Libiji\nPredsednik Rusije Vladimir Putin i predsednik Turske Redžep Tajip Erdogan su u telefonskom razgovoru naglasili značaj i intenziviranje napora za rešavanje situacije u Siriji, uključujući rešenja u okviru Astanskog formata, saopštila je pres-služba Kremlja.\nBrisel poručuje Moskvi i Vašingtonu — START-3 je neophodan\nBrisel je zabrinut zbog sudbine sporazuma START-3, koji ističe u februaru iduće godine, a koji je poslednji bastion sistema nuklearnog odvraćanja, pa je Evropski parlament pozvao Moskvu i Vašington da nastave pregovore o kontroli naoružanja.


Počela kampanja "Nećemo naseljavanje migranata", Vučić namerno tera mlade iz Srbije! | Vesti Dana\nPočela kampanja „Nećemo naseljavanje migranata“, Vučić namerno tera mlade iz Srbije!\ndecembar 18, 2019 decembar 18, 2019 by\nKampanja „Nećemo naseljavanje migranata u našem gradu” zvanično počinje danas nakon predstavljanja skupljanja peticije protiv migrantske politike. Lokalne vlasti u Čačku, naseljavanja migranata i izgradnje migrantskog centra, izjavio je lider Dveri Boško Obradović na današnjoj konferenciji za medije.\nObradović je istakao da nakon izjave Aleksandra Vučića iz Atine, da je Srbija spremna da prihvati migrante iz Grčke, kako je naveo, postaje svima jasno da se postepeno ostvaruje plan da se sela i unutrašnjost Srbije naseli migrantima.\n„ Aleksandar Vučić veoma precizno i posvećeno po uzoru na Angelu Merkel ostvaruje plan da Srbija bude naseljena migrantima. Ona je rešila problem nataliteta u Nemačkoj tako što je uvezla migrante i ispada da tako nešto treba primeniti i ovde u Srbiji i da će to doneti ekonomski rast i novu radnu snagu za srpsku privredu”, rekao je Obradović dodajući da Srbija sada ima dvostruki problem.\n„Sa jedne strane naši mladi ljudi i čitave porodice odlaze iz Srbije u inostranstvo što će se posebno povećati za nekoliko meseci kada Nemačka potpuno liberalizuje ulazak nove radne snage van EU na teritoriju Nemačke, a sa druge strane imamo i vraćanje migranata u Srbiju koji nisu dobili azil u nekoj od evropskih država i na taj način će se ovde napraviti potencijalni najveći migrantski centar u Evropi”, izjavio je Obradović.\nOn ističe da su Dveri unapred zauzeli stav na nivou grada i tog razloga oni pokreću kampanju i peticiju za skupljanje potpisa za poništavanje odluke Skupštine grada o unapređenju položaja migranata i protiv izgradnje migrantskog centra u Čačku.\n„Očekujemo veliku podršku naših sugrađana za ovu peticiju, jer bi smo na ovaj način najbolje sprečili probleme sa kojim su se suočili građani mnogih drugih mesta u Srbiji gde su migranti već smešteni. Ova peticija biće skupljana od strane naših aktivista na štandovima koji će biti postavljeni na više lokacija u gradu, po selima i naravno svako ko bude hteo da potpiše može to učiniti i u prostorijama Gradske organizacije Dveri u Čačku svakog radnog dana od 9 do 16 časova”, izjavio je Obradović.\nNakon obraćanja, lider Dveri je prvi potpisao peticiju, a nakon njega to su učinili i prisutni odbornici Dveri u Skupštini grada Čačka.


Prečišćavanje sanitarnih otpadnih voda | Bistrol - Agrounik\nBiološko prečišćavanje otpadnih voda u odnosu na druge industrijske biotehnološke postupke razlikuje se u sledećem: Mikroorganizmi (mikroflora) potiču iz sredine, njen rast i razvoj se ne odvijaju u optimalnim fiziološkim uslovima, koncentracija supstrata je obično preniska, cilj procesa je razgradnja organskih materija. Biološko prečišćavanje se primenjuje za: uklanjanje organskih materija, uklanjanje azota (kao biogenog elementa),razgradnja primarnog mulja iz procesa primarne obrade otpadnih voda, razgradnja sekundarnog mulja iz procesa biološke obrade otpadnih voda pomoću postupka stabilizacije muljeva ili digestije. Biološki procesi prečišćavanja voda mogu se odvijati kao aerobni i anaerobni, uz pomoć aerobnih i anaerobnih mikroorganizama. Aerobni procesi se koriste za obradu voda sa malom i srednjom koncentracijom organskih materija, a anaerobni za vode sa velikim organskim opterećenjem. Aerobni procesi su daleko više zastupljeni kod obrade otpadnih voda.\nBiološko prečišćavanje otpadnih voda je neophodan proces. Za ekonomično upravljanje je potrebno prilagođavanje parametara gajenju onih mikroorganizama koji omogućavaju uspešno prečišćavanje. Kontinualno praćenje fizičkih i hemijskih parametara nije dovoljno da se objasne složeni ekološki odnosi u aktivnom mulju.\nMikroorganizmi imaju izuzetno veliki značaj u kruženju materije u prirodi. Jedni mikroorganizmi vrše razgradnju složenih jedinjenja u procesu razlaganja organskih ostataka, a drugi u toku života sintetizuju organske materije od prostih neorganskih jedinjenja (ugljen-dioksida, atmosferskog azota i dr.). Mikrobiologija voda izučava građu i život mikroorganizama koji se nalaze u čistim i zagađenim vodama, određuje pravac i zakonitosti procesa samoočišćenja, razjašnjava mogućnost korišćenja mikroorganizama u svojstvu indikatora stepena zagađenja vode. Posebna pažnja se poklanja izučavanju biohemijskih procesa, koji se odvijaju tokom očišćenja otpadnih voda, uticaju mikroorganizama i proizvoda njihove aktivnosti na kvalitet vode i radu postrojenja za prečišćavanje.\nZagađenje voda, prerada kanalizacionog otpada, prerada otpadnih voda, Bistrol Home


Brojne krivične prijave nisu dovoljne za odluku Tužilaštva KS u slučaju Čavaljuga | Novinska agencija Patria\nObjavljeno u kategoriji BiH na 10.12.2019 21:58:00\nTužilaštvo KS (Foto: Arhiv)\nSkoro cijela 2019. godina nije bila dovoljna Tužilaštvu KS da donese konačnu tužilačku odluku u slučaju Semre Čavaljuga, smijenjene dekanese Medicinskog fakulteta u Sarajevu protiv koje je podneseno više krivičnih prijava. Čavaljuga i dalje obavlja dužnost dekanese, a tek zbog potrebe potpisivanja diploma, rektor Škrijelj je ovlastio da ih može potpisati tražeći i instrukciju Ministarstva obrazovanja i Vlade kako postupiti u tom slučaju.\nPrijave protiv Čavaljuge podnesene su zbog neprovođenja sudskih odluka, lažnog predstavljanja, prekoračenja finansijskog plana. Ranije je prijavu podnio i profesor Ismet Gavrankapetanović koji unatoč sudskoj presudi nije vraćen u nastavni proces na Medicinski fakultet u Sarajevu.\nRektor Univerziteta u Sarajevu Rifat Škrijelj prvu prijavu protiv smijenjene dekanese podnio je u januaru 2019. godine, a zbog novih okolnosti u više navrata je dopunjavao. Uz prijavu je dostavio i svu prateću dokumentaciju, ali do danas nije poznat epilog u slučaju Čavaljuga.\nZbog ovakve situacije na Medicinskom fakultetu kojim rukovodi Čavaljuga čije imenovanje rektor Škrijelj nikada nije potpisao, zaustavljena je i pravna integracija Univerziteta u Sarajevu. Umjesto vraćanja u zakonske okvire s Medicinskog fakulteta traže smjenu rektora Škrijelja označavajući ga glavnim krivcem za probleme na UNSA-i. Zanimljivo je da se NNV Medicinskog fakulteta bavi samo rektorom, a ne primjerice Upravnim odborom UNSA koji je poništio rješenja Medicinskog fakulteta u slučajevima Gavrankapetanović i Bišćević, ili Senatom UNSA-e koje je izglasalo brojne zaključke u vezi s Medicinskim fakultetom.\nU godini kada Univerzitet u Sarajevu proslavlja 70. godišnjicu, i kada je na svečanosti održanoj 7. decembra promoviran 5.161 diplomant i magistrant, najstariji univerzitet u BiH je u sjeni narušenih odnosa unutar akademske zajednice, ali i samog odnosa Vlade KS kao osnivača i resornog Ministarstva i ministrice Zinete Bogunić prema ovom problemu koji traje već skoro dvije godine.\nNi skoro dvomjesečni prekid nastave za studente tri fakulteta od strane Medicinskog fakulteta nije bio dovoljan da se osnivač konačno uhvati ukoštac s problemima na Medicinskom fakultetu. Zanimljivo je da ministrica nikada nije komentirala sudske presude u slučaju Gavrankapetanović i Mirze Bišćevića čiji je akademski napredak zaustavljen zbog otkaza na Medicinskom fakultetu. I umjesto da pozove rukovodstvo Medicinskog fakulteta koje je na čestim konsultacijama u njenom kabinetu da provede sudske presude, ministrici nije jasno „iz kojih razloga rektor ne priznaje dekanesu Čavaljuga“.\nKako je prije nekoliko mjeseci potvrđeno za Patriju, Tužilaštvo KS radi na predmetu „Medicinski fakultet“. U pitanju je obimna dokumentacija, a svoj iskaz u Sarajevskom tužilaštvu davalo je više osoba iz akademske zajednice.\nTužilaštvo KS Medicinski fakultet Semra Čavaljuga Rifat Škrijelj


Šampioni se kompletiraju, Pavlović uspešniji od Jarića\nDevet utakmica NBA sezone odigrano je u utorak uveče, a domaći timovi ostvarili su svega tri pobede. Među onima koji su se radovali pred svojom publikom bili su i zvanični šampioni iz Majamija, koji su ponovo preuzeli prvo mesto u diviziji Jugoistok i stekli prednost u slučaju da sezonu završe sa istim skorom kao Toronto. Od košarkaša iz Srbije i Crne Gore aktivni su bili Marko Jarić i Saša Pavlović, čiji su se Minesota i Klivlend sastali međusobno, u Mineapolisu.\nIako se do samog početka utakmice nije znalo da li će nastupiti, najbolji košarkaš Klivlenda Lebron Džejms bio je u sastavu, posle jednog meča pauze zbog povrede kolena, i sa 31 poenom, 12 skokova i 6 asistencija doveo svoj tim do lagane pobede u gostima – 101:88. Dru Guden je bio odličan sa 20 poena i 13 skokova, a istakao se i Saša Pavlović sa 13 pogodaka (3-9, 2-4, 1-2) za 30 minuta. Jedini starter sa dvocifrenim učinkom u timu Minesote bio je Kevin Garnet (22 poena, 12 skokova), dok je Marko Jarić za 32 minuta postigao 5 poena (0-1, 1-2, 2-2), uz isto toliko skokova, 2 asistencije i jednu ukradenu loptu.\nZvanični šampioni polako se kompletiraju pred plej-of. Sinoć se u tim Majamija, posle četiri nedelje pauze zbog povrede skočnog zgloba, vratio vodeći trojkaš NBA lige Džejson Kapono, a uskoro se očekuje i povratak Dvejna Vejda. Kapono je završio sa 7 poena, a najveće zasluge za pobedu nad Reptorsima – 92:89 imali su Šakil O'Nil sa 16 poena i 12 skokova i Judonis Haslim, koji je završio sa 16 koševa i 9 uhvaćenih lopti. Najefikasniji kod gostiju bio je Kris Boš sa 24 poena i 11 skokova, a trojku za produžetak promašio je Ti Džej Ford.\nNa Zapadu se zahuktava borba i za šesto mesto, pošto su doskoro naizgled sigurni Lejkersi sinoć poraženi u svom "Stejpls Centru" od prvog pratioca Denvera. Karmelo Entoni je ubacio 31 poen, Alen Ajverson 20, uz 10 asistencija, Markus Kembi završio sa 21 poenom, 20 skokova i 6 blokada, a Nagitsi su uspeli da trijumfuju – 111:105, uprkos 39 poena Kobija Brajanta i činjenici da je Lamar Odom ostvario "tripl-dabl" (17 poena, 14 skokova, 12 asistencija). Brajant je postao najmlađi igrač u istoriji koji je došao do cifre od 19.000 poena u ligaškom delu sezone, ali je promašio nekoliko šuteva u završnici, koji su mogli da preokrenu tok meča.\nPobede u gostima ostvarila su i dva tima sa najboljim skorom u ligi – Finiks i Dalas. Sansi su trijumfovali u Memfisu (116:111), a Dalas i bez Dirka Novickog, koji se otrovao hranom – u Sakramentu (97:93). Tom pobedom Mevsi su osigurali prvo mesto u svojoj diviziji i potrebna su im još tri trijumfa, ili tri poraza Finiksa, da obezbede prednost domaćeg terena tokom celog doigravanja.\nŠarlot - Vašington 122:102\nIndijana - Detroit 85:100\nMajami - Toronto 92:89\nMilvoki - Nju Orleans/Oklahoma Siti 101:119\nMemfis - Finiks 111:116\nSan Antonio - Sijetl 110:91\nMinesota - Klivlend 88:101\nSakramento - Dalas 93:97\nL. A. Lejkers - Denver 105:111


ODGOVOR VUKANOVIĆU Nedopustivo korišćenje "alata" punih mržnje prema ženama | Banjaluka.net\nKomentarišući stav kandidata SDS-a za poslanika u Narodnoj skupštini RS Nebojše Vukanovića da nikada ne treba predati vlast u ruke “neuravnoteženim ženama koje svojim devijantnim ponašanjem mogu da ugroze funkcionisanje RS”, Milojevićeva je rekla da to što je neko ženskog roda ne znači da ne može biti relevantna takmičarka u borbi za najviše pozicije vlasti.\nOna je konstatovala da su to veoma ružne riječi, koje nisu dopuštene u normalnim društvima.\n– U svakom slučaju imamo pojavu koja se ponavlja iz kampanje u kampanju, a to je da se u borbi za glasove upotrebljavaju “alati” koji su apsolutno nedopustivi i puni mržnje prema ženama – kaže Milojevićeva, ističući da ne može na osnovu toga što je neko ženskog ili muškog roda biti diskvalifikovan u predizbornoj kampanji.\nVukanović je na svom blogu objavio tekst u kojem je naveo da nedavni intervju koji je dala nekadašnja predsjednica RS Biljana Plavšić treba da bude opomena da “više nikada ne budemo slabi i naivni, i ne predamo vlast u ruke neuravnoteženim ženama koje svojim devijantnim ponašanjem mogu da ugroze funkcionisanje Srpske”. U ovom tekstu Vukanović je Plavšićevu nazvao “zlom babom”.\nPredsjednica Aktiva žena SNSD-a Nada Tešanović izjavila je Srni da su navodi blogera i novinara Nebojše Vukanovića uvreda za sve žene, te da takve tvrdnje može samo on i da smisli.\n– Vukanović je pokušao da blati žene upravo u trenutku kada je Željka Cvijanović kandidat SNSD-a za predsjednika RS – rekla je Tešanovićeva.


Sarajevski policajci izlaze na proteste? - IlijašNet\nPočetna/BiH/Sarajevski policajci izlaze na proteste? *Arhiva\nSarajevski policajci izlaze na proteste? *Arhiva\nSindikat policije traži da se policajci stave u ravnopravan položaj sa ostalim državnim službenicima u KS\nU saopćenju za javnost Sindikat policije KS podsjeća da je Vlada KS na sjednici 23. augusta ove godine utvrdila Prijedlog zakona o policijskim službenicima KS, te ga uputila Skupštini KS na razmatranje i usvajanje. Taj prijedlog zakona predviđen je dnevnim redom sjednice Skupštine KS zakazane za 6. septembar.\n– S ciljem definisanja identičnih zakonskih rješenja koja već postoje na nivou FBiH i pojedinim kantonima, ovaj sindikat je dao određene prijedloge poboljšanja rješenja u Prijedlogu zakona o policijskim službenicima i pojedini zastupnici u Skupštini KS uložili su određeni broj amandmana koje je Vlada KS odbila na svojoj sjednici 30. augusta – navodi se u saopćenju koje potpisuje predsjednik UO SPKS Mirza Hadžiabdić.\nTakođer, kako dodaju u saopćenju, na Prijedlog zakona o policijskim službenicima uloženi su i amandmani 30. augusta o kojima će izjasniti Upravni odbor Sindikata policije, kao i o ranije predloženim amandmanima.\nOd Vlade KS, koja je zaključivanjem prvog kolektivnog ugovora načinila određene korake ka poboljšanju radno-pravnog statusa policijskih službenika, državnih službenika i najmeštenika očekuju da takav trend nastavi. U protivnom, kako navode iz Sindikata policije, predlaganje zakonskih rješenja koja policiju KS stavljaju u nepovoljniji položaj, smatratće direktno odgovornom za urušavanje i minimiziranje statusa profesije policijskog službenika.\nŽeljko Komšić fantastičnim tekstom čestitao 1. mart: Tada nas nisu dij


Kako da kombinuješ BEŽ SAKO i farmerke — Wannabe Man\nKako da kombinuješ BEŽ SAKO i farmerke\nProleće i topliji dani bude u vama i želju za nošenjem svetlijih boja tako da je naredan period, kada meteorolozi najavljuju više temperature, idealan za nošenje bež sakoa u svim prilikama.\nI zaista kada sako kombinujete na pravi način za pravu priliku, jedan te isti model možete nositi na više načina. Svetle boje sakoa odlično izgledaju kada se kombinuju uz tamniju boju pantalona a u toj prilici možete da eksperimentišete sa izborom košulja i kravata.\nBež nijansa sakoa jedna je od onih koje se najlakše kombinuju uz skoro sve druge boje ali i izgleda uvek savršeno uz šta god je iskombinovali. Ta svetla i topla nijansa odaje utisak luksuza pa čak i kada je uparite sa parom pantalona od teksasa.\nUpravo ovoj kombinaciji ćemo posvetiti malo više prostora, budući da predlažemo da ona bude vaš izbor ovog proleća.\nBilo da se spremate za neku poslovnu ili privatnu priliku bež sako uvek možete da iskombinujete tako da ga nosite od jutra do mraka. Ukoliko je to neka poslovna prilika i ukoliko vaš poslodavac dozvoljava nošenje farmerki, makar to bilo i samo petkom, onda izaberite one pantalone od tamnog teksasa. Iz više razloga preporučujemo baš ovu tamnu nijansu jer one pre svega izgledaju najelegantnije u odnosu na one svetle i od ispranog teksasa, koje nikako ne preporučujemo za posao i kombinovanje uz sako. Drugo, tamnija boja pantalona pruža upravo ono što želimo da postignemo ovom kombinacijom a to je savršen kontrast tamnog i svetlog.\nKljučne reči elegantan muškaracfrizure za muškarceKako da kobminuješ BEŽ SAKO i farmerkemagazin za muškarcemodamoda za muškarcemuška modamuški magazinmuški stilneganega za muškarcestilWannabe ManZanimljive KOMBINACIJE bež sakoa i famerki


Iz Niša ispraćeni srpski mirovnjaci u Liban - FOTO - Niške vesti\nIz Niša ispraćeni srpski mirovnjaci u Liban – FOTO\nAutor: Ministarstvo odbrane u Društvo 28. novembra 2015.\nU niškoj kasarni „Knjaz Mihailo“ danas je održana svečanost povodom ispraćaja kontigenta Vojske Srbije u misiju Ujedinjenih nacija UNIFIL u Libanu.\nSvečanosti su prisustvovali ministar odbrane Republike Srbije Bratislav Gašić, načelnik Generalštaba Vojske Srbije general Ljubiša Diković, komandant Kopnene vojske general-potpukovnik Milosav Simović, načelnik Nišavskog upravnog okruga Aleksandar Cvetković, načelnik Topličkog upravnog okruga Nebojša Vukadinović, gradonačelnik Niša Zoran Perišić, predsednici niških gradskih opština, predstavnici verskih zajednica, kao i članovi porodica i prijatelji budućih mirovnjaka.\nMinistar odbrane Bratisalv Gašić je komandiru pešadijske čete kapetanu Bošku Vasiljeviću i komandiru voda za zaštitu snaga poručnik Đorđu Okoliću uručio državne zastave Republike Srbije, a oni su obećali da će časno i odgovorno izvršavati sve dodeljene zadatke u skladu sa mandatom misije i da će dostojanstveno predstavljati Vojsku Srbije i Republiku Srbiju.\nMinistar odbrane je budućim mirovnjacima poželeo srećan put, vojničku sreću i uspešno izvršavanje zadataka u multinacionalnoj operaciji u Libanu podsećajući ih da zajednički rad u multinacionalnim operacijama znači biti ravnopravni partner u doprinosu poštovanja međunarodnog prava.\n– Učešćem u misijama predstavljamo našu vojsku i domovinu i jačamo međunarodnu poziciju Republike Srbije. Upoznajte i poštujte kulturu i običaje drugih, a svojim delima pokažite kakvi ljudi žive u Srbiji i zašto je srpski vojnik cenjen svuda u svetu. Prenosite poruke mira i prijateljstva u svim situacijama i svim ljudima sa kojima dođete u kontakt. Vaš zadatak neće biti lak, jer rad u međunarodnom okruženju, daleko od svojih porodica, znači dosta odricanja i požrtvovanja.\nTražim od vas da svoje dužnosti izvršavate časno, pošteno i odgovorno, uz maksimalno zalaganje. Vi morate da predstavite Vojsku Srbije na način koji joj dolikuje, rekao je ministar Gašić ističući da su naši vojnici u mirovnim misijama do sada ocenjivani sa najvišim ocenama, o čemu najbolje svedoče priznanja najvišljih predstavnika UN i država partnera sa kojima su neposredno izvršavali zadatke.\nMinistar je istakao da od ove rotacije mirovnjaka očekuje da nastavi istim putem i da se vrate sa još boljim rezultatima,bogatiji za brojna iskustva, koja će, kao i njihovi prethodnici po povratku u jedinice podeliti sa svojim kolegama.\n– Srpski vojnik je čestit, dobro obučen i može da odgovori i najkompleksnijim zadacima. Republika Srbija će još jednom potvrditi da je privržena idejama i ciljevima UN, časno i pošteno izvršavajući zadatke, koji su nam dodeljeni u cilju očuvanja mira u celom svetu, zaključio je ministar odbrane poručivši roditeljima, supružnicima i rodbini mirovnjaka da budu ponosni na naše čuvare mira.\nKomandir čete kapetan Boško Vasiljević ističe da su pripadnici čete spremni da izvrše sve zadatke u sedmoj rotaciji Vojske Srbije u mirovnoj operaciji UN UNIFIL u Libanu, ističući da su ranija iskustva ugradili u sistem obuke, tako da je četa u potpunosti osposobljena i motivisana za izvršavanje zadataka.\nKomandir voda potporučnik Bojan Maksimović izuzetno je zadovoljan stanjem obučenosti i odabranim ljudstvom i uverava da će njegova jedinica sve zadateke u misiji izvršpiti besprekorno.\nU Republiku Liban sutra će krenuti 175 pripadnika pešadijske čete i voda za zaštitu snaga iz sastava Treće brigade Kopnene Vojske, štabni oficiri i pripadnici elementa za nacionalnu podršku na odgovorne dužnosti u sektoru „Istok“, a među njima se nalazi i devet pripadnica ženskog pola, od kojih je jedna na oficirskoj dužnosti.\nPešadijska četa, kojom komanduje kapetan Boško Vasiljević, izvršavaće zadatke kao samostalna jedinica u sastavu španskog kontigenta, dok će vod za zaštitu snaga, predvođen poručnikom Đorđem Okolićem, delovati u okviru italijanskog kontigenta.\nMinistar odbrane u poseti 3. brigadi KoV i Vojnoj bolnici u Nišu\nBratislav Gašić general Milosav Simović kasarna Knjaz Mihailo ministar odbrane Srpski vojnik Ujedinene nacije Vojska Srbije\t2015-11-28


RTS :: Vesić: Lekarima i sestrama povećane plate\nPolitika Vesić: Lekarima i sestrama povećane plate\nsubota, 27. apr 2019, 18:41 -> 21:04\nVesić: Lekarima i sestrama povećane plate\nČlan Predsedništva SNS Goran Vesić istakao je da su lekarima ove godine plate povećane za 15 odsto, a medicinskim sestrama za 12 i ocenio da ono što je Dragan Đilas izneo o tome prevazilazi sve njegove laži do sada.\n"Licemerno je da o platama lekara i medicinskih sestara govori Dragan Đilas kome dok je bio na vlasti od 2004-2013. godine nije padalo napamet da učini bilo šta za standard lekara i sestara", istakao je Vesić.\nZa razliku od vremena kada je Đilas dok je bio na vlasti brinuo samo o svom standardu i bogatstvu, kaže Vesić, mi smo ove godine povećali plate lekarima za 15 odsto a medicinskim sestrama za 12 odsto, a predsednik Vučić je nedavno najavio da će zamoliti premijerku da zdravstveni radnici dobiju novo povećanje od 15 odsto do kraja godine.\n"Za razliku od vremena kada je Đilas bio na vlasti da danas se grade nove bolnice", istakao je Vesić poručujući Đilasu da baci pogled prema Kliničkom centru kada bude prolazio Gazelom i da će videti novu zgradu sa kranom iznad koja se upravo gradi. "Tokom maja meseca ako bude šetao ulicom Neznanog junaka videće da je počela izgradnja Institura za kardiovaskularne bolesti Dedinje za koju smo izdali građevinsku dozvolu. Bude li se odlučio da u narednim mesecima prošeta Borčom videće kako se gradi novi Dom zdravlja za 150 hiljada ljudi a to već može da vidi na Labudovom brdu gde smo izgradili Dom zdravlja koji pokriva 40 hiljada ljudi", naveo je Vesić.\nAko Đilas, kako kaže, odluči da izađe iz Beograda i prošeta do Niša videće novu zgradu Kliničkog centra, a ako bude ostao u politici još godinu dana moći će da gleda kako se gradi Tiršova 2.\n"Sve je to Dragan Đilas mogao da izgradi dok je bio na vlasti a nije. I doktorima i medicinskim sestrama je mogao da poveća plate a nije. Ali ne zato brinuo o sebi jer je dok je bio na vlasti na svojom firmama imao prihode od preko 500 miliona evra", ukazao je Vesić.\nOn kaže i da ne zna kako nije sramota Đilasa da pominje decu i mesta u školama.\n"Još malo pa će deca čijim je roditeljima dok je bio na vlasti naplaćivao duplo skuplje vrtiće završiti osnovnu školu!? Da ne pričamo o tome da je dok je on bio gradonačelnik 45 hiljada dece u Beogradu išlo u vrtić a danas ide oko 75 hiljada dece. Kako je Đilas brinuo o deci dok je bio vlast govori i činjenica da je u Pionirskom gradu oteo objekat namenjen deci i napravio od njega Kuću Velikog brata, prvi srpski rijaliti", podseća Vesić.\nZato neka Đilas, kako poručuje Vesić, ne brine o lekarima, medicinskim sestrama i deci. "Kako je brinuo pokazao je dok je bio na vlasti. Hvala Bogu ne mora opet", zaključio je Vesić.


Evropska komisija predstavila nacrt okvira za pregovore sa Srbijom : Nadlanu.com\nEvropska komisija predstavila nacrt okvira za pregovore sa Srbijom\nObjavljeno 23. jul 2013. / 16:44:41\n"Nacrt pregovaračkog okvira danas je podeljen državama članicama EU", rečeno je u toj službi, uz napomenu da je taj dokument predat u razmatranje Radnoj grupi Saveta ministara koja je zadužena za proširenje i za zemlje koje pregovaraju o pristupanju EU (COELA).\nO nacrtu se danas nije raspravljalo, već će ga Radna grupa uzeti u razmatranje u septembru, posle letnje pauze, naveo je isti izvor, koji je potvrdio da bi ministri spoljnih poslova potom trebalo da usvoje taj dokument u oktobru. Na kraju bi, u decembru, trebalo da ga usvoji i Evropski savet.\nO nacrtu je prethodno bilo reči na Kolegijumu komesara EU prošle sedmice.\nEvropski komesar za proširenje Štefan File je 2. jula uputio nacrt pregovaračkog okvira na konsultacije nadležnim službama EU, a posle konsultacija koje su usledile, nacrt se danas našao pred zemljama članicama.\nNacrt mora jednoglasno da usvoji svih 28 zemalja članica u narednim mesecima, poštujući krajnji rok koji je postavio Evropski savet, a to je da pregovori najkasnije počnu do januara 2014.\nNajviši politički predstavnici država članica EU će u decembru na samitu glasati o pregovaračkom okviru. Pregovarački okvir uspostavlja principe pregovora, kao i obaveze strana u pregovorima.\nReč je o dokumentu koji sadrži ključne principe koji "predstavljaju prvi stav EU" i smernice za pregovore do samog kraja, a biće predstavljen na Međuvladinoj konferenciji koja će, kako se očekuje, biti održana do kraja godine ili u januaru 2014. godine.


Američka Globalna agencija za strateške analize - STRATFOR – nedavno je objavila istraživanje prema kome bi srpsko-ruski centar za vanredne situacije u Nišu, ukoliko se izgradi do 2012. godine, mogao biti prvi logistički centar sa potencijalnom vojnom upotrebom izvan teritorije bivšeg Sovjetskog saveza.\nTo, prema STRATFOR-u, može obuhvatiti nadzor aerodroma, ali i razmeštanje logističke opreme kojom bi se postrojenje u vreme eventualne krize brzo pretvorilo u pogodnu bazu.\nAgencija navodi da je sa srpskom stranom sporazum o centru u Nišu potpisao Sergej Šojgu, dugogodišnji šef ruskog Ministarstva za vanredne situacije, čije ime ne treba da zavara. Šojgu je član moćnog ruskog Saveta za bezbednost i ima koren u direktoratu za strano vojno obaveštavanje, poznato kao GRU, a njegovo ministarstvo je, prema navodima STRATFOR-a, “nezvanično krilo GRU” koje je umešano u suzbijanje ekstremističkih aktivnosti na Kavkazu, koje ima i svoje paramilitarne snage.\nAgencija navodi da su SAD na Balkanu već postavile više baza, takozvanih lily pad, odlnosno, lokvanj baza, malih baza bez vojnog osoblja kojima se može promeniti namena.\nNathan Hughes (Nejtan Hjuz), vojni analitičar STRATFORA, za RSE objašnjava koncept američkog lily pad-a, odnosno, lokvanj baze u regionu.\nHughes: To je više koncept ili ideja koja može da se realizuje na najrazličitije načine i pretvori u najrazličitije forme. Lily pad znači da postavite logističke formacije, odnosno, realizujete logističke pripreme za kriznu situaciju. Bez obzira na to da li to čine Sjedinjene Države, Rusija, NATO, kad je u pitanju region kao što je Balkan, gde postoji bojazan da može doći do humanitarnih i drugih krza, oni mogu da razmeštaju logističku pripremu i opremu puteva, železnica, aerodromskih pista, kako bi se omogućili neophodni manevri u vreme krize. Lily pad može biti mala baza za olakšavanje bilo kakvog transporta ili čak samo tranzita robe i opreme, ali može imati i mnogo veće dimenzije i funkcije. U njoj može biti stacioniran i stalni vojni personal, instalacije za snabdevanje aviona gorivom, bilo da su u fazi logističke pripreme ili aktivnog funkcionisanja. To može biti i baza preko koje se oprema i logistika dovoze u region ili samo tranzicioni punkt za njihov transport na treće lokacije.\nRSE: Kažete da su Sjedinjene Države posejale mnogo takvih lily pads, lokvanj-baza širom Balkana. Je li baza na Kosovu jedna od takvih?\nHughes: Koncept lily pad skorijeg je datuma, počeo je da se sprovodi nakon dolaska trupa na Kosovu. Najbolji primer takvog koncepta su lily pads, lokvanj-baze, u Bugarskoj i Rumuniji, koje se još uvek grade, mislim da će jedna koja će služiti i kao poligon za treniranje rumunskih trupa biti otvorena u proleće iduće godine. Razume se da postoji logistika za dnevno snabdevanje trupa na Balkanu, ali to nije isto što i logistika za prebacivanje trupa u region ili za punkt za prekrcavanje.\nEvropa neće mirno posmatrati\nRSE: Da li Rusija zapravo otvaranjem logističkog centra u Nišu uzvraća na to?\nHughes: To je veoma važno pitanje. Evropska unija je često reagovala vrlo brzo na svako rusko pokazivanje većeg interesa za Balkan ili prihvatanje ruske pomoći od strane Srbije. Dakle, Evropska unija nikako ne bi mirno posmatrala jačanje ruskog uticaja u regionu. Važno je, međutim, naglasiti da ruska ponuda otvaranja logističkog centra u Nišu ne mora biti nešto što će zaista ugledati svetlo dana, da to može biti samo taktika vršenja pritiska na Evropsku uniju ili pojedine njene članice. Dakle, ostaje da se vidi da li će od tog projekta zaista nešto biti. Srbija pristankom da s Rusijom otvori takav centar ili zaduživanjem kod nje teži da ostvari slične pogodnosti, kalkulišući da će joj, ako prihvati zajam od Rusije, Evropljani takođe ponuditi sličan kredit kako ne bi oslabili svoj uticaj u regionu.\nRSE: Hoće li zapad pažljivo pratiti razvoj centra za vanredne situacije u Nišu i kako će reagovati ako se ispostavi da se pretvara u vojnu bazu?\nHughes: Bojim se da je to prilično hipotetično pitanje zato što još uvek nije jasno šta je u igri: da li je to taktika pritiska ili istinska pretnja. U svakom slučaju, o realizaciji tog centra se govori tek u 2012. godini. Do tada mnogo šta može već postati istorija: na planu redefinisanja odnosa između Sjedinjenih Država i Rusije, krize u Iranu, svetske ekonomske krize, američke operacije u Avganistanu. Sve ovo će uticati i igrati značajnu ulogu u pozicijama i ponašanju važnijih svetskih aktera. Ukoliko se ustanovi da je značajno uznapredovao proces koji vodi u pravcu oblikovanja centra u vojnu bazu, a naglašavam da u ovom trenutku niko ne zna da li će stvari krenuti tim putem – ako se, dakle, uobliči percepcija da važan entitet ruske vlade počinje da uspostavlja logističku podlogu za vojnu bazu u Srbiji, to će definitivno namrštiti čela na zapadu. Ako bi, povrh toga, u narednoj fazi došlo do formiranja vojne baze, od posebnog značaja bi bilo videti da li će Rusi početi da vojno deluju i trupama u zemlji s kojom se ne graniče, a koja je okružena NATO vazdušnim prostorom, članicama i aspirantima za Alijansu i Evropsku uniju. Za Rusiju bi tako nešto bio veliki zalogaj, ali ako bi se, ipak, za takav kurs opredelila, NATO, Evropska unija i Sjedinjene Države na to bi svakako reagovale.


Početak Novosti Poruka John Deere mendžment tima u jeku pandemije COVID-19\nProsleđujemo Vam poruku podrške John Deere menadžment tima u jeku pandemije COVID – 19.\nNamerno smo ostavili poruku u izvornom obliku, na engleskom jeziku, da bi Vam preneli pravi smisao ali Vam prevodimo sledeće.\nDragi prijatelji korisnici,\nObraćamo Vam se iz fabrike u Mannheim–u, u vreme pandemije COVID -19, koja je pogodila ceo svet , bez presedana. Trudimo se da održimo proizvodnju u našim fabrikama, da obezbedimo mašine i delove i dostavimo ih do Vas, i da omogućimo našim distributerima i Vama rad bez zastoja.\nPozdrave šaljemo iz fabrike traktora u Mannheim – u, koja je ponovo pokrenula proizvodnju , kako bi opslužila Vas, naše kupce. Suočili smo se sa nestašicama komponenti, pa smo to vreme iskoristili da sprovedemo sve neophodne mere zaštite, kako bi zaštitili sve zaposlene i održali potreban nivo proizvodnje da zadovoljimo sve Vaše potrebe.\nRazumemo Vaše poteškoće da održite proizvodnju na Vašim farmama, suočavajući se sa nedostatkom radne snage, neizvesnim tržišnim uslovima i novim pravilima izolacije. Takođe, znamo koliko je bitno da u ovom momentu održimo Vaše mašine u pokretu, a za to su servisne usluge i isporuka delova najvažniji.\nDistribucija delova je u potpunosti posvećena održavanju Vašeg rada , pa smo obezbedili dovoljne zalihe rezervnih delova, da ne dođe do zastoja u proizvodnji. Naša logistička mreža dostavlja sve narudžbine do svakog distributera u regionu, a sva naša skladišta u svetu su opertaivna kako bi sve ovo lakše prebrodili zajedno.\nSreća pa se bavimo poljoprivredom koja u ovo vreme dobija novi značaj i mi iz John Deere-a dobijamo novu inspiraciju da Vas podržimo u Vašoj proizvodnji, jer želimo da u narednim godinama možemo da kažemo da smo dali sve najbolje od sebe u teškim vremenima.\nZato Vam se još jednom zahvaljujemo što verujete u John Deere ! Naša povezana podrška bežičnim pristupom Vašoj mašini daje novi smisao našoj podršci na daljinu koja radi bez greške, što je u ovoj situaciji važnije nego ikad.\nŽelimo Vam svako dobro, želimo Vam uspeh u poslu, želimo Vama, Vašoj porodici i Vašim zaposlenima dobro zdravlje, zaštitu i sigurnost u ovom periodu, jer svetu treba poljoprivreda kao nikad do sad.


S. Karlovci: Tim za obnovu i razvoj centra srpske istorije, kul\nTanjug 3. septembra 2021. 14:59\nSREMSKI KARLOVCI – Danas je na konstitutivnoj sednici Odbora za obnovu i razvoj Sremskih Karlovaca dogovoreno da se formira tim koji će izgraditi trogodišnji plan obnove i razvoja centra srpske istorije, duhovnosti i kulture.\nPredsednik Pokrajinske vlade Igor Mirović i potpredsednica Vlade i ministarka kulture i informisanja Maja Gojković zajedno s sremskim vladikom Vasilijem obišli su Rimokatolički župni ured, Sabornu crkvu, Patrijaršijski dvor i Biblioteku.\n„Okupili smo se da bismo zajednički sagledali dosadašnje rezultate i nastavili sa obnovom Sremskih Karlovaca uz novi trogodišnji program obnove kulturno-istorijskog nasleđa, ali i uz program podsticaja razvoja i drugih segmenata života i rada”, izjavio je Mirović.\nKako je naveo, sanacija fasade Sabornog hrama je završena, radovi na rekonstrukciji Rimokatoličkog župnog ureda su u toku, a nastavlja se i s radovima na obnovi fasade Patrijaršijskog dvora.\n„Uveren sam da ćemo u godinama pred nama učiniti sve da Sremske Karlovce, naše najsjajnije i najznačajnije kulturno nasleđe, oživimo i obnovimo”, izjavio je Mirović.\nOn je takođe podsetio da je Pokrajinska vlada putem Budžetskog fonda za Sremske Karlovce izdvojila gotovo 300 miliona dinara za fazu obnove koja je u toku.\n„Ono na čemu ćemo insistirati prilikom donošenja tog programa jeste da napravimo korak dalje, a to je da Sremski Karlovci dobiju kulturni centar koji bi obuhvatio sve aspekte kulture, mogućnost održavanja pozorišnih predstava, likovnih događaja, muzičkih sadržaja i festivala, ali koji bi mogao da se pretvori i u bioskopski prostor“, izjavila je ministarka kulture Maja Gojković.\nPrema rečima Gojković, to je ono što je potrebno Karlovcima i što bi pratilo savremene tokove stvaranja kulturnog turizma i jednog održivog razvoja ovog mesta.\nVladika sremski Vasilije zahvalio je Vladi Republike Srbije i Pokrajinskoj vladi za ogroman doprinos po pitanju usvajanja Zakona o obnovi kulturno-istorijskog nasleđa i podsticaju razvoja Sremskih Karlovaca.


10:07 >> 11:05\nCrna nedelja za najveće svetske naftaše - združeni pritisak za smanjenje karbonskog zagađenja planete od ekoloških aktivista, akiconara a sada i od suda\nStrpljenje sveta prema najvećim pojedinačnim zagađivačima, naftnoj industriji, je sve tanje i protekle sedmice je poslata presudna poruka da ova industrija ima veliku ulogu u uništavanju planete i da es to više neće tolerisati, piše „Gardijan“.\nU zapanjujućoj seriji poraza naftne industrije u samo 24 sata, u sudnicama i kancelarijama upravnih odbora sve se okrenulo protiv šefova naftnog biznisa „Šela“, „Eksonmobila“ i „Ševrona“.\n„Šelu“ je sud u Hagu naredio da pojača smanjenje klimatske emisije gasova, prava pobuna akcionara zbog zagađenja pogodila je „ŠEvron“, dok je u „Eksonu“ došlo do previranja u upravnom odboru.\n– Nema sumnje daje ova sedmica bila direktan pogodak u glavu Velikim naftašima. Oni će sada morati da priznaju da nema te zakrpe kojom bi mogli da zapuše rupe, jer akcionari i društvo hoće kompletan remond broda – kaže o ovoj uzbudljivoj nedelji Mark Luis, glavni strateg za održivu ekonomiju u „BNP Pariba aset menadžentu“.\nZa klimatske aktiviste, „crna sreda“ za naftnu industriju prekretnica je u finansijskim i pravnim obavezama koje sada čekaju naftne kompanije ukoliko ne preduzmu nešto povodom svoje odgovornosti za sprečavanje klimatske katastrofe.\n– To je iskreno bio jedan veoma emotivni trenutak – kaže Jasper Treuling, bivši generalni sekretar „Grinpisa“, komentarišući odluku holandskog suda po tužvi aktivista iz „Milieudefensie“ da „Šel“ mora da smanji svoju emisiju gasova 45 odsto u narednih 10 godina.\nTreuling kaže da bi to moglo da „preokrene debatu“ i utiče na sudove širom sveta da donose slične odluke protiv zagađivača na osnovu ljudskih prava na zdravu sredinu po normama UN ali i emisionih ciljeva Pariskog klimatskog dogovora.\nOdluka suda će naterati „Šel“ da sreže proizvodnju za najmanje miliona barela nafte i gasa dnevno, što će mu smanjiti prihode nekoliko milijardi dolara godišnje.\nTermoelektrane i zagađenje: Problem ćemo rešiti sami, ili će nam to drugi rešiti – i naplatiti\nInfostan menja sistem obračuna i naplate usluga: Raspisan tender vredan 750 miliona dinara\nVeliki naftaši imaju problema bzog zagađenja i „iznutra“, kod sopstvenih akcionara. Institucionalni investitori sve više brinu koliki će biti troškovi po sve u slučaju neuspeha klimatske agende. Klimatska akcija sada se gleda i kao finansijski rizik po svet, ne samo ekološki.\nZbog toga su akcionari „Eksona“, uključujući divove poput „Blekroka“ i „Vangarda“, glasali za smenu najmanje dva člana Upravnog odbora kandidatima koje prdlaže „Endžin number 1“, eko-aktivističkog fonda osnovanog pre šest meseci, zbog loše tranzicije ka niskokarbonskoj energiji.\nU trećem naftnom gigantu, „Ševronu“, više od 60 odsto investitora je glasalo za klimatsku rezoluciju holandske kampanjske grupe „Folou dis“, da kompanija smanji emisiju gasova.\nRosnjeft više neće „grejati“ atmosferu od 2050.\ndekarbonizacija efekat staklene bašte Ekologija Ekson nafta Šel Ševron


Ligaški deo NBA sezone pri kraju\nTačno sedam dana pre završetka ligaškog dela NBA sezone, poznato je 15 učesnika doigravanja - svih osam na Zapadu i sedam na Istoku. Zna se i da će Klivlend imati prednost domaćeg terena u plej-ofu, a gotovo je izvesno i da će Lejkersi imati najbolji skor na Zapadu.\nOstalo je međutim dovoljno pitanja u vezi sa plasmanom ostalih učesnika doigravanja - pre svega na Zapadu, gde Dalas, Denver, i Finiks u borbi za drugo mesto imaju identičan skor četiri meča pre kraja sezone, dok ih Juta prati sa porazom više i tri preostale utakmice. Poslednje tri pozicije u konferenciji zauzimaju Portland, San Antonio i Oklahoma Siti, takođe sa identičnim skorom i četiri meča u narednih sedam dana.\nSituacija je nešto izvesnija na Istoku, gde je pored Klivlenda na prvom, siguran i Orlando na drugom mestu. Treći nosilac, bez obzira na skor biće Boston, koji trenutno ima identičan učinak kao Atlanta, ali će osvojiti svoju diviziju, dok su Hoksi drugi u svojoj. Milvoki i Majami imaju isti skor na deobi petog i šestog mesta, s tim da su Baksi ostali bez svog najboljeg igrača Endrjua Boguta, a Hit iza sebe ima čak devet uzastopnih pobeda. I na kraju, Šarlot, koji je sinoć u Nju Orleansu obezbedio plasman u plej-of prvi put u istoriji kluba, trebalo bi da zauazme sedmo mesto. Za jedino do sada neobezbeđeno - takmiče se Toronto i Čikago, i ta trka verovatno neće biti okončana sve do poslednjeg dana.\nJedna od vesti dana, sinoć je bila i pobeda Golden Stejta u Mineapolisu, kojom su Voriorsi svom treneru Donu Nelzonu omogućili da prestigne Lenija Vilkinsa na prvom mestu večne liste po broju pobeda. Nelzon sada ima 1.333 trijumfa u ligaškom delu sezone.


Prosinečki: Fenomenalna igra u drugom poluvremenu – Nadlanu.com\nProsinečki: Fenomenalna igra u drugom poluvremenu\nBEOGRAD, 20. aprila 2011. (Beta) - Trener fudbalera Crvene zvezde Robert Prosinečki ocenio je da su njegovi igrači odigrali\n"fenomenalno" drugo poluvreme utakmice na kojoj su pobedili Slobodu Sevojno.\n"U drugom poluvremenu igrači su pokazali sve ono što smo vežbali na treninzima. Napadali su po bokovima, kao što želim. Odigrali su fenomenalno", rekao je Prosinečki novinarima u Beogradu posle pobede Crvene zvezde od 5:1 u utakmici 23. kola Super lige.\n"U prvom delu utakmice gosti su bili bolji. Visoko su postavili odbranu, što je uticalo na veliki razmak između veznog reda i napadača mog tima. Zato smo izgubili sve lopte na sredini terena", dodao je Zvezdin trener.\nProsinečki je razlog za lošu igru svog tima u prvih 45. minuta utakmice video u tome što Zvezda naredne subote gostuje Partizanu, u meču koji će imati veliki uticaj u trci za titulu.\n"Očekuje nas najvažnija utakmica u prvenstvu. Većina igrača sigurno već razmišlja o duelu sa Partizanom, ali neću dozvoliti euforiju. Sutra idemo u Kovilovo gde ćemo biti u karantinu do derbija", kazao je Prosinečki.\nOn je dodao da mu je žao što Crvena zvezda u susretu sa Partizanom neće imati podršku svojih navijača, ali da "i bez njih mora da se igra".\nFudbaleri Zvezde sutra će u 10.30 imati trening otvoren za gledaoce, a potom idu u Kovilovo gde će trenirati do derbija.\nTrener Slobode Sevojno Ljubiša Stamenković rekao je da mu je "drago što je bio učesnik ovakve utakmice".\n"Mislim da su navijači srećni otišli sa stadiona zbog igre oba tima. Zadovoljan sam, uprkos ubedljivom porazu. Dobro smo igrali prvo poluvreme, ali smo pali u drugom", ocenio je Stamenković.